
140 Mil florin campaña di gasolin 


di Valero a produci pa Cruz Cora 



VALERO Marketing and Supply-Aruba N.V. tabata orguyoso di por a designa luna di november “Luna di Cruz Cora” na 
su stacionnan riba nos isla. Pa cada liter di gasolin cu a wordo bend’i na stacionnan di Valero durante luna di november, 
0.03 cent a bai pa Cruz Cora Aruba y asina a genera un bunita suma di 140.000 florin. Cu e suma aki Cruz Cora lo bai 
realisa diferente proyecto importante cu nan tin. 

U PA ta un bon bisiña ta mesun importante cu pa ta un bon compania y Valero Marketing and Supply tabata honra di t’e 
anfitrion di e campaña di un luna na beneficio di Cruz Cora/’ Sergio Schwengle, representando e compania a duna di 
conoce.Ta manera Raymond Buckley, Vice Presidente y Gerente General di Valero a bisa den pasado recien, pa Valero ta 
un orguyo di por colabora pa un bon causa manera Cruz Cora. “Nos ta orguyoso di por brinda ayudo na organisacionnan 
manera Cruz Cora cu ta traha hopi duro pa mehora bida di asina hopi hende.” 

GREG Peterson, Presidente di Cruz Cora Aruba a gradici Valero Marketing and Supply, unda ayera Carlos y Raymond, 
oficialmente a haci entrega di e check di 14 mil florin. Greg Peterson a elogia e compania pa su tradicion largo di duna 
bek na comunidad. E fondo cu a wordo recauda cu e campaña ta bai wordo usa pa cumpra un di dos ambulans pa Cruz 
Cora y pa cuminsa pone fondo un banda pa bin cu un edificio nobo pa Cruz Cora. 

Abogado Chris Lejuez den caso fondo despues di scucha testigonan 

Hopi contradiccion critico den caso di FDNSN 



AYERA Corte den oranan di 
merdia mester a scucha dos tes- 
tigo den e caso penal di Fondo 
Desaoyo Nobo San Nicolas 
(FDNSN). 

Na prome lugar a scucha drs. 


Hoveling, Director di Centraal 
Accountantsdienst (CAD). E 
preguntanan cu abogado mr. 
Chris Lejuez a haci na dje tabata 
relaciona cu e presupuesto y 
cuentanan anual di 2000 y 


2001. 

Den dje ta aparece algun pa- 
labra manera cu e datonan 
di e manera cu nan ta sortea 
of poni ta duna informacion 
“misleidend”. Esaki pa loke ta 
cuenta anual di 2000, mientras 
cu den esun di 2001 e cosnan 
no a cambia y toch no a usa e 
palabra “misleidend”. 

Riba e punto aki el a bisa cu e 
pensamento di e cuenta anual 
di 2001 ta igual cu esun di 
2000, pero a laga e palabra 
“misleidend” afor pasobra e ta 
un palabra mucho fuerte. 

Articulo 31 di Ley di Compt- 
abilidad ta bisa cu un Minister 
no mag gasta mas placa di loke 
e tin presupuesta. Huez a pun- 
tre kico e ta pensa di esaki. E 
tabata di opinion cu por pasa 
e presupuesto pero cu e mester 
wordo drecha despues cu un 
presupuesto adicional, via ley 
cu permiso di Parlamento. 
Abogado Chris Lejuez a trece 
dilanti cu no a usa tur e placa 
cu tabatin poni pa inversionnan 
den Fondo. Loke si a bai mas 


Den caso FDNSN 


hopi di loke tabatin planea pe 
tabata e gastonan. 

E pregunta tabata e ora su por 
coi e gastonan hinca bao di e 
post di inversion. Huez su opin- 
ion tabata cu esey lo ta posibel. 
Ora a puntra e Director di CAD 
riba esaki, el a bisa cu esey por 
wordo haci. 

Pero Minister Nilo Swaen su 
interpretacion tabata cu esaki 
no por. E ta mire estricto. Cu si 
mester gasta mas placa, mester 
bai Parlamento prome y djei 
gasta e placa. 

Haciendo e preguntanan aki, 
mr. Chris Lejuez a bisa cu e 
kier a mustra cu e decision cu e 
Minister a tuma e tempo ey no 
tabata uno indebido. Conside- 
rando e situacion, considerando 
e problematica y diferencia di 
opinion, e tabata hustifica. 
Tabatin un carta cu a causa un 
diferencia di opinion tambe. 
A trece dilanti un carta firma 
dor di Minister di Husticia, 
Rudy Croes pa entrega un pre- 
supuesto supletorio na Parla- 
mento, caminda a bisa cu no 
por papia di “overschrijding” 


di presupuesto sino te ora cu e 
cuentanan anual ta cla y esaki 
ta keda demostra eyden. 

E carta ey a wordo firma tambe 
pa Minister Nilo Swaen. E opin- 
ion aki e ora ta diferencia cu 
loke el a bisa riba articulo 31 
di Ley di Contampbilidad cu 
no por gasta sin pidi permiso 
prome. 

Abogado mr. Chris Lejuez a 
bin haya mei-mei di e siman 
aki cuentanan anual di 2002 
te cu 2004, cual nan no tabata 
dispone di dje. E kier a haci 
uso di esakinan como prueba 
pa demostra cu mesun cos cu 
a pasa prome, cu a surpasa 
presupuesto, tambe a sosode 
den e añanan despues y cu no 
tin diferencia. Pero esaki no a 
wordo acepta dor di Corte. 

Den e caso aki e abogado a bisa 
cu tin hopi diferencia di opin- 
ion, y Huez lo mester evalua y 
dicidi cual di e opinion ta esun 
corecto. Pasobra tin diferencia 
di opinion riba puntonan asina 
critico. 


Thadeo Super Cleaning a haya 300 mil florin 
pa haci santana limpi y drecha un parti 


MESCOS cu e demandanan 
haci te aworaki den caso penal 
Fondo Desaroyo Nobo San Ni- 
colas, Ministerio Publico a pidi 
pa Roland Pieter di e compania 
Thadeo, un castigo condicio- 
nal di 6 luna, 2 aña di prueba 
y 240 ora di trabou gratis pa 
comunidad. 

Esaki pa motibo cu nan ta haya 
cu a keda demostra cu el a 
comete malversacion cu placa 
di Gobierno y a falsifica docu- 
mento, no solamente den su 
proyecto, pero den esun di 
otronan tambe. 

Thadeo Super Cleaning ta- 
bata e compania cu a haya e 
proyecto pa drecha y mantene 


santananan di Savaneta y dos 
di Zeewijk, cu ta suma 300 mil 
florin. Pero na dos di nan e no 
a caba di haci e trabou. 

Segun e acusado Pieter, esaki 
tabata pasobra el a haya ordo di 
DOW p’e no sigui. Pero el a keda 
cu e placa, o sea e no a entrega 
e placa bek. Riba e punto aki e 
acusado a keda insisti cu no t’e 
stop di traha pero DOW a stop’e 
di traha. 

Thadeo a haya e trabaonan aki 
por medio di intermediacion di 
Roy Maduro di oficina encarga 
cu e proyectonan di Fondo De- 
saroyo Nobo San Nicolas. Ma- 
duro tabata esun cu a bai puntra 


Minister Tico Croes pa duna Ro- 
land Pieter e tres proyectonan 
menciona y e titular di finanza 
di e tempo ey a bisa cu e no tin 
problema cu esey. 

Pero como cu ta trata aki di su- 
manan grandi, Pieter mester a 
entrega oferta. Pero pa ta sigur 
cu e ta gana, Maduro a bise cu 
e mester di mas oferta pero cu 
sumanan cu ta surpasa esun 
di dje. 

Ayera mainta, contrario na loke 
el a bisa na Polis, Pieter a de- 
clara cu e mes a traha su oferta 
y tambe esun cu a wordo poni 
riba nomber di Leonardo Carti 
cu un nomber di compania cu 
no ta existi. Y el a firma e carta 


tambe. Aki ta caminda cu el a 
comete e delito di falsificacion 
di documento. 

E malversacion tabata ora cu e 
no a cumpli cu e trabaonan n’e 
proyectonan y no a debolbe e 
placa. Y tin un di tres acusacion 
contra dje cu t’esun cu el a paga 
un empleado publico p’e haya 
e proyectonan aki. A wordo 
papia cu Maduro a haya 150 mil 
florin, cual e acusado a nenga 
ayera. Y cu Ministerio Publico 
tambe a pidi pa declare liber di 
esaki, pasobra no tin suficiente 
prueba. 

Tanto Huez como Fiscal taba- 
tin duda cu e mes a bini of a 


traha e oferta falso, comokiera 
cu e ta identico y cu e mesun 
erornan di esnan entrega den 
otro proyectonan di e fondo 
aki tambe. Na momento cu e 
acusado a sinti su mes den un 
skina, el a prefera di haci uso 
di su derecho pa no contesta 
pregunta. 

Ni ora cu na final di tratamento 
di e caso a puntre si e tin algo 
di bisa riba e castigo pidi, e no 
kier a bisa nada. Cu excepcion 
pa bisa cu si el a haci daño na 
Gobierno, e ta dispuesto pa 
tuma e castigo di traha e oranan 
gratis pa comunidad. 

Dia 19 di februari e tratamento 
ta sigui. 

Entrante 1 di januari Gobierno lo introduci empleonan ficticio adicional 

Algun categoria di trahador lo wordo considera empleado di e 
compania unda e ta realiza cierto trabao 


ATIA Flash, elaborando riba 
e cambionan cu gobierno lo 
introduci entrante 1 dijanuari 
2008 relaciona cu belasting ta 
informa cu Gobierno di Aru- 
ba tin intencion di introduci 
empleonan ficticio adicional 
(actualmente p.e. un miem- 
bro di directiva supervisorio 
ta wordo considera empleado 
pa propositonan di payroll 
tax). Un empleo ficiticio ta 
implica cu a pesar cu for di e 
perspectiva di derecho civil e 
persona no ta un empleado, 
for di e punto di bista di be- 
lasting, un empleo ta wordo 
considera presente. Di e forma 
aki, e dunador di trabao lo 
mester retene loonbelasting y 


primanan di seguridad social 
riba e remuneracion paga na e 
tipo di personanan aki. 

For di 1 di januari 2008 e si- 
guiente personanan lo wordo 
considera (ficticiamente) 
como empleadonan: 
Stagiarnan ta wordo considera 
como empleadonan di e com- 
pania caminda cu nan ta ricibi 
nan training; 

Individuonan cu ta ricibi sola- 
mente comision pa nan trabao 
haci ta wordo considera em- 
pleadonan di e persona cu a 
dunanan trabao; 

Contratonan pa ehecusion di 
trabaonan specifico lo trese 
cune cu e contratistanan ta 
wordo considera emplead- 


onan di esun cu ta ordo e tra- 
bao, a no ser cu e contratista 
ta un NV of un entrepeneur. 
Asistentenan di e contratista 
tambe ta wordo considera di 
ta empleadonan di esun cu 
a ordo e trabao, a no ser cu 
e contratista ta un NV of en- 
trepeneur. 

Si e personanan ariba men- 
ciona no ta wordo inclui den 
e payroll, autoridadnan di 
belasting lo por cobra calcula- 
cionnan adicional, incluyendo 
butnan. Mas ainda, e remuner- 
acion paga na e personanan 
aki lo por ta suheto na e tarifa 
di anonimidad di 58.95%, sin 
tene na cuenta e pagonan ac- 
tual y/of deduccionnan. 


ATIA ta compronde cu pa 
motibonan di belasting hopi 
biaha no ta claro si un con- 
tratista (p.e. carpinte, verfdo, 
etc) ta un entrepeneur. Pa e 
motibo ey ATIA ta apoya e 
sugerencia di e Aruba Associa- 
tion of Tax Consultants pa in- 
troduci un asina yama “state- 
ment of entrepeneurship”. Si 
un contratista por presenta e 
persona cu a pidi e trabao un 
statement asina, e contratista 
no lo mester wordo inclui den 
e payroll. Un tipo di statement 
asina lo por preveni discusion- 
nan cu autoridadnan di belast- 
ing den futuro. E statement aki 
lo mester wordo duna door di 
Autoridadnan Fiscal. 


Dunadornan di trabao mester mantene informacion di 
nan trahadornan pa 10 aña 

Incluyendo pagonan na e persona 


DEN e ATIA Flash, e asociacion aki ta in- 
forma su miembronan tocante e diferente 
cambionan fiscal cu ta drenta na vigor en- 
trante januari 2008. 

Aki por mira cu ATIA ta menciona cu a pesar 
cu e cambionan aki no a pasa Parlamento 
ainda, nan ta considera cu ta necesario pa 
informa su miembronan riba e cambionan 
mas importante. Si ta bisa cu no tur e cam- 
bionan ta wordo discuti den e ATIA Flash y 
ta pidi esnan cu kier haya un overview mas 
completo pa bishita nan website http:// 
www.atiaaruba.org/reports.html . 

Bayendo den algun di e cambionan e ATIA 
Flash ta menciona cu tur empleado desde 1 
di januari 2008 tur empleado lo ta obliga pa 
ley pa duna e doño di trabao nan nomber, 
adres, edad, estado civil y nan persoon- 


snummer. E empleadonan mester mustra un 
documento di identidad original na e doño 
di trabao y lo mester duna tambe un copia 
di dje. E doño di trabao lo mester tin e docu- 
mentonan aki den nan administracion pa un 
periodo di 10 aña. Ademas e doño di trabao 
tambe lo mester tene un record di e pagonan 
haci na e empleadonan, specialmente na ken 
e salarionan a wordo paga of cuanto a wordo 
paga na cada empleado. Si no cumpli cu e 
stipulacionnan aki e lo por implica cu e tarifa 
di anonimidad lo por wordo aplica. E tarifa 
di anonimidad ta e tarifa maximo di e grupo 
di tarifa II, esta 58.95%, y e ta riba e remu- 
neracion ricibi, independiente di e cantidad 
di placa cu a wordo paga na e empleado y/ 
of cualkier deduccion cu normalmente por 
wordo teni den consideracion. 


Gobiemo no a cumpli 

No a baha winstbelasting te 
25% manera a priminti 

NA momento cu BBO a drenta na 
vigor a reduci e winstbelasting y 
a bisa cu entrante 2008 esaki lo a 
wordo baha mas ainda te na 25%. 
ATIA por a mira den e draft di e cam- 
bionan fiscal cu lo introduci entrante 
1 di januari 2008 cu e reduccion aki 
no ta inclui den dje. Nan ta lamenta 
cu gobierno di Aruba no ta willig 
pa reduci mas ainda e winstbelast- 
ing, mientras cu tur e facilidadnan 
(manera capital di inversion y depre- 
ciacion acelera) a wordo aboli caba. 
E tema aki y e demas presenta pa 
ATIA den su ATIA Flash lo wordo 
atendi cu gobierno di Aruba y lo sigui 
mantene su miembronan informa 
riba e desaroyo di esakinan. 


ATIA ta contra 
e hecho cu ta 
limita donacion- 
nan te na 10 mil 
florin pa aña, cu 
ta deducible di 
belasting 

ENTRANTE 1 di januari 
2008, gobierno di Aruba a 
stipula cu e maximo di don- 
acionnan cu por wordo deduci 
for di belasting ta 10 mil florin. 
Pero no ta solamente esey, e lo 
ta deducible si e donacion a 
wordo haci na cierto institu- 
cionnan, cu lo wordo anuncia 
despues door di gobierno. E 
suma aki, esta 10 mil florin ta 
pa aña y no pa donacion of pa 
institucion. 

ATIA ta considera cu debi na 
e donacionnan mayoria biaha 
di caracter social, y e hecho 
cu hopi institucion ta existi 
debi na e donacionnan aki, cu 
esakinan no mester ta suheto 
na limitacionnan den nan 
deduccion pa motibonan di 
belasting. 

Mas ainda, ATIA den su ATIA 
Flash ta bisa cu nan no ta 
aproba e hecho cu ta Minis- 
ter di Finanzas ta esun cu ta 
apunta e institucionnan pa 
cual por deduci di belasting e 
donacionnan. 

Pa e motibonan aki ATIA ta 
pidi Minister di Finanzas pa, si 
e tipo di lista aki ta necesario, 
haci e lista di e institucionnan 
aki mas grandi posibel y sin 
tene na cuenta nan afiliacion 
politico. 



HELP US DECORATE OUR 
CHRISTMAS TREE 


Buy a Kids Meal and receive a X-mas ball, which you can 
decorate your way. If you bring back your decorated X-mas 
ball you might win one of the beautiful prizes. 


HAVE IT YOUR WAY! 


Last day to bring your X-mas ball is on January 5. 2008 

Plataforma di Enseñanza di AVP: 

Minister Marisol Lopez-Tromp merece un “zware onvoldoende” 



AWOR cu nos ta yegando na fin 
di 2007 ta un bon momento pa 
nos di Plataforma di Enseñansa 
di AVP duna nos evaluacion pa 
loke ta trata e maneho di nos 
Ministro di Enseñansa señora 
Marisol Lopez-Tromp. 

Despues di hiba combersacion 
cu representantenan di casi 
henter nos enseñansa y despues 
cu nos mes den nos propio 
seno na un manera critico a 
discuti loke ta tumando lugar 
den enseñansa, nos a yega n’e 
conclusion cu nos Ministro di 
Enseñansa ta score un “zware 
of diepe onvoldoende” pa su 
maneho di enseñansa te n’e 
momentonan aki. 

Y den enseñansa un “zware of 
diepe onvoldoende” ta nifica 
keda sinta; den nos opinion 
manera cosnan ta bayendo den 
enseñansa desde un par di aña 
caba y sigur desde cu señora 
Marisol a tuma enseñansa over, 
e Ministro no tin ningun chens 
di ni sikiera bai over “voor- 
waardelijk”. 

Pero manera cu ora di keda 


sinta ta usual, e Ministro ta haya 
un chens pa ripiti y pa wak si 
cosnan por bai otro y mihor otro 
aña. E critica cu Plataforma tin 
pa loke ta toca maneho di ense- 
ñansa di Ministro ta concerni 
henter educacion, di enseñansa 
preparatorio, basico, avanza te 
na universitario. 

E critica aki ta conta tambe 
segun nos di Plataforma p’e 
manera cu Ministro ta trata e 
organisacionnan den enseñan- 
sa. Henter enseñansa ta sinti’e 
bandona, no tin guia di parti di 
Ministro, ningun esfuerzo con- 
creto pa trese entusiasmo den 
e actividadnan di tur dia den e 
scolnan ta sali for di Ministro. 
Den un palabra enseñansa no 
sa mas unda nan ta para. Ta di 
con e opinion aki di banda di 
Plataforma, mientras cu nos 
ta tende cu Ministro Marisol a 
caba di pone prome piedra pa 
un scol nobo na Kudawecha, 
cu Ministro ta papiando di e 
resultado di e test di “Rekenen” 
y “Taal” cu nos hobennan a haci 


algun luna pasa, cu Ministro 
ta creando espectativa pa loke 
t’e Plan Nacional di Enseñansa 
cu tur siman ta mirando lus di 
dia. 

Mas cu un aña pasa Ministro 
a anuncia e plan aki como e 
solucion pa tur problema cu 
nos enseñansa conoce n’e mo- 
mento aki. 

Durante diferente manifes- 
tacion den un di nos hotelnan 
Ministro a discuti cu un grupo 
selecta di persona di den y pafo 
di enseñansa pa yega na e Plan 
Nacional aki, pero te awe nada 
a bin afo. 

Nos ta corda cu tempo PRIEPEB 
y SHA a tene nan hearingnan, 
henter enseñansa por a sigui 
e desaroyonan e tempo ey di 
acerca.Ta exactamente e ac- 
tividadnan aki y otronan cu tin 
di haber cu enseñansa cu nos a 
tende di nan durante e periodo 
aki, ta loke ta pone nos yega na 
e conclusion cu e maneho pa 
cu enseñansa di nos Ministro 
di Enseñansa merece un “dikke 
onvoldoende”. 

Como Plataforma nos ta sinti 
falta di e direccion cu Ministro 
kier bai, di un guia dirigi con- 
tinuamente n’e direccion ey, di 
un “commitment” di curazon 
di banda di e Ministro pa yega 
n’e direccion ey y di un ansha 
y disponibilidad pa motiva tur 
esnan envolvi den enseñansa. 

Tumando e test cu nos a men- 
ciona aki riba, nos lo trata di 


ilustra kiko nos kier men. Nos 
tin cu cuminsa cu duna elogio 
na Centraal Bureau voor de 
Statistiek (CBS) cu a haci un 
tremendo trabou di a agrupa 
e resultadonan na un manera 
cu bon uzo por worde haci di 
nan. 

Un test riba su mes ta algo di 
elogia; ohala cu un test tabata 
posibel den tur klas na Aruba, 
pero esey no t’asina, ban spera 
cu un dia nos yega asina leu. Pa 
cuminza e test a cai for di laira; 
den nos opinion no tabatin un 
preparacion adecuado; a lo me- 
nos nos pafo y tambe esnan den 
enseñansa no tabata al tanto di 
e desaroyo aki. 

Tur scol mester tabata na altura 
di nificacion y balor di e test; 
djis participa e scolnan cu ariba 
a dicidi cu tal dia tin un test den 
e 6e klasnan no ta manera di 
traha dirigi riba resultado. 

Es decir tur scol y tur maestro 
mester tabata completamente 
na altura di kico e test ta come 
y bebe y mas importante ainda 
kico por bai spera di e resul- 
tadonan. Y tambe cu Ministro 
mester tabata sigur cu tur mae- 
stro di scol tabata convenci cu 
exito di e test ta depende di 
nan prome cu a cuminsa cu 
e test. Pero nada di esaki, al 
contrario. 

Awor ta bin e resultado; kico ta 
bai sosode cune? Ta manera cu 
e resultado a coi tur hende di 
sorpresa, maske esey no por ta 
si nos tur ta realista. E accion 
di mas importante den e caso 


aki segun nos ta, con nos ta bai 
trece mehoracion den e situa- 
cion di e diferente scolnan basa 
riba e resultadonan. Con y ken 
ta bai analisa e resultadonan 
mester tabata fiha prome cu a 
cuminza cu e test. 

Loke sigur no mester sosode ta 
acepta e resultadonan aki como 
un informacion y bai over na 
continua cu nos enseñansa di 
tur dia. Y mirando loke nos a 
sciribi anteriormente, nos tin 
miedo cu esaki ta bai pasa. 
Asina nos ta bolbe bai perde un 
bon oportunidad pa haci algo 
na mehoracion di e contenido 
di nos enseñansa. 

Esaki lo ta di lamenta, despues 
cu nos tin nos dilanti un trabao 
maginifico di CBS cu hopi cos 
por worde haci cune. Como cu 
segun nos e resultadonan di e 
test aki no ta ningun sorpresa 
p’esnan den enseñansa, tabata 
necesario pa a acerca henter 
e asunto di test aki completa- 
mente otro. 

Di e manera aki e maestronan di 
e diferente scolnan a keda bon 
defrauda. Nan no por worde 
poni responsabel p’e resulta- 
donan di e test aki, mientras cu 
un maneho cla y guia di banda 
di e Ministro den e caso aki 
tambe no tabatei. 

Plataforma di Enseñansa di 
AVP 

P.E. Croes, Presidente. 
Reaumurstraat 6 , PO Box 327, 
ORANJESTAD.- 
Tel. 582-1790/592-1790 


Remedinan generico ta creciendo, pero mester crece mas ainda 


DIRECTOR di AZV a splica 
cu hasta remedinan a bira mas 
caro y esaki tambe ta un prob- 
lema pa e gastonan halto cu 
AZVtin. 

Ru Croes ta bisa cu na Aruba 
tin un cantidad di remedinan 
generico cu ta creciendo, pero 
cu esaki mestr crece mas ainda. 
E ta considera cu e problema 
na Aruba ta dos tipo di malesa. 
Uno ta diabetis y presion. Esaki 
ta e dos malesanan cu mas re- 
medi ta wordo bendi na Aruba. 


Fuera di esaki e malesanan aki 
hopi biaha ta cronico, es decir, 
cu na momento cu a cuminsa 
cu un tratamento pa diabetis 
semper mester keda tuma e 
remedi. 

E otro tin mas di haber cu hos- 
pital cu ta e parti di cancer. E 
remedinan pa chemocuren na 
hospital ta masha caro mes. 
E cuido a bira mihor caminda 
cu tin un specialista di cancer 
semper na Aruba, pero esaki 
tambe a eleva e costo di cuido 


medico y esaki ta algo cu hopi 
hende no ta realiza. 
Continuando, Croes a bisa cu 
si un specialista ta di opinion 
cu un remedi generico no ta 
traha bon pa e pacient y porta 
un otro ta traha mihor, semper 
e por pidi’e. E dokter mester pidi 
autorizacion di AZV y normal- 
mente nan ta bai di acuerdo. 
Den cuadro di prijsnan di re- 
medi, Ru Croes a contesta e 
pregunta relaciona cu e biahe 
di Minister Booshi Wever y 
director di Salubridad Publico 


na India en buskeda di compa- 
nianan di productonan farma- 
ceutico pa establece na Aruba. 
E ta kere cu nan a bai pa orienta 
nan mes riba e calidad di reme- 
dinan di India. E ta bisa cu tin 
fabricanan na India renombra 
mundialmente cu ta wordo im- 
porta pa paisnan manera Merca 
y Europa.Croes ta considera cu 
e issue ta cu mester wak kico ta 
calidad, ki criteria e fabricanan 
aki tin y bao cual supervision 
nan ta cai.Na Aruba tin un 
inspectie di volksgezondheid, 


tin un registratie commissie ge- 
neesmiddelen y e instancianan 
aki ta esunnan cu ta pone e 
normanan pa remedi na Aruba 
y ta nan ta vigila y controla 
e calidad di remedinan cu ta 
wordo importa. 

AZV no tin e tarea ey, sino pa 
paga e cuido medico, pero natu- 
ralmente ta conversa hopi cu 
inspectie y registratie commis- 
sie pa por keda sigui wak cu e 
remedinan cu ta wordo importa 
na Aruba ta keda di calidad. 








AWEMainta I Diasabra 15 di December 2007 


Local I 5 



Diadomingo 16 di Dec. y Dialuna 17 di Dec. 


7+8 


4 BCtf descuento riba tur 
12/0 compra CASff 

Q Of descuento riba tur 

O /0 compra Crecf/et 

Na Cumana y San Nlcolas IMo bin laati 


15 



Horario di Diadomingo 
9:00 te 1:00 


A lanza aña cultural pa medio di entrega di calendernan cultural y monumental 2008 



AYERA mainta tabatin e lanza- 
mento di aña cultural y esaki a 
wordo haci pa medio di entrega 
di e calender cultural 2008. 
Igualmente a lanza e calender 
monumental 2008 cu a wordo 
produci pa Fundacion Fondo di 
Monumento. 

Ivonne Web-Kock, represen- 
tante di e 3 fundacionnan mon- 


umental, esta Monumenten 
Raad, Monumenten Fonds y 
Monumenten Bureau a co- 
menta cu esaki ta e di 12 biaha 
consecutivo cu Fondo di Monu- 
mento conhuntamente cu Ofi- 
cina di Monumento ta emiti su 
calendario. Meta principal di 
esaki ta pa promove y conserva 
nos herencia monumental na 


Aruba. 

E calendario ta consisti di un 
portada cu mensahe di Minister 
di Cultura den idioma papia- 
mento, ingles y hulandes. E 
potret riba e portada ta duna 
un bista di e monumento yama 
cariñosamente Imelda Hof situa 
na Noord. 

Dunando un poco di infor- 
macion, Ivonne Web-Kock a 
comenta cu riba 1 di januari 
1996 a funda Oficina di Monu- 
mento y dia 17 di juni 1996 a 
institui Fondo di Monumento. 
E fechanan aki ta motibo grandi 
pa celebra nan di 12 aniversario 
y kier comparti nan trabao den 
publicacion di e calendarionan 
anterior. 

Aruba tin actualmente 333 
monumento riba lista como 
candidato pa proteccion. E fon- 
donan genera di e benta di cal- 
endario 2008 lo wordo destina 


pa conservacion y restauracion 
di nos monumentonan. 

E calendarionan lo tin un prijs 
di 25 florin y lo ta obtenibel 
for di awe caba na oficina di 
Fondo di Monumento na Zout- 
manstraat 1 y tambe na Office 
Systems Aruba, Boekhandel 
Mariska, Plaza Book Shop, 
Samson Bookstore, Van Dorp. 
De Wit Stores. 

Finalizando, Ivonne Web-Kock 
a gradici tur persona y instan- 
cia cu a sa di sostene Fondo di 
Monumento conhuntamente 
cu Oficina di Monumento cu 
publicacion di e calendanan 
durante e ultimo 12 añanan pa 
asina sigui promove nos herer- 
encia cultural. 

Sponsornan pa 2008 ta: Aruba 
Bank, BSL Laundr, BK Consult, 
Price Waterhouse Coopers, Bo- 
hama Aruba NV, Valero Aruba 
Refinery, Albo Aruba, KPMG, 


Brown Lawyers, Fundacion 
Lotto pa Deporte, RBBT Bank, 
AIB Bank. 

E no a keda sin menciona tur 
nan clientenan, colaborador, 
fotografo, artista, sr. Bakker y 
sra. van der Klooster y tur cu a 
contribui e ultimo 12 añanan. 
Web-Kock a gradici tambe e bon 
cooperacion cu tabatin y cu lo 
sigui den futuro entre Fondo di 
Monumento, Oficina di Monu- 
mento, Conseho di Monumento 
y tambe Minister di Cultura pa 
asian yudanan realiza e proyec- 
tonan na beneficio di Aruba. 

“E danki mas grandi cu mi 
tin cu duna ta na tur e doño- 
nan di e monumentonan cu ta 
aparece riba e celendario 2008 
pa habri nan porta di cas pa 
asina henter pueblo di Aruba y 
tambe internacionalmente por 
goza e buniteza di nos herenci- 
acultural”. 

Como su consenchi ta remord’e 

Dennis Webb a dicidi di basha abou den Corte di Husticia 


DENNIS A. Webb, kende 
mester a duna cuenta den Corte 
pa su accion den e atraco na un 
supermercado na Angochi, ta 
declara cu dia 28 di december e 
tabata na cas di Judith D. Dirks 
hunto cu Sara. Segun Dennis 
Webb, manera e mes a bisa 
Huez cu e tabata fugitivo como 
cu dia 16 di december el a tira 
un atraco y a bai sconde na cas 
di Judith. 

E1 a bisa cu e ta bai bisa berdad 
pa cambia su bida. E ta bisa cu 
gañamento e no ta gaña nada. 

Di acuerdo cu Dennis A. Webb, 
e ta bisa cu ta Judith Dirks a bin 
cu e idea, como cu e tabata tin 
awa y coriente pa paga, y e no 
tabatin placa. Judith a bise cu 
e lo tira e atraco hunto cu Car- 


michael, como cu e no ta papia. 
Nan a bai di acuerdo. 

Dennis a bisa cu un amigo a bai 
busca Judith, mientras cu el a 
keda warda na cas di Judith. El 
a bisa cu el a keda bebe, war- 
dando riba e ora di atraco. 
Dennis ta bisa cu Judith a duna 
nan pantyhose, flanel pa nan 
bisti ora di atraco, y tambe un 
handbag. 

Dennis a bisa cu ora el a sali 
pafo, el a topa cu un revolver 
di hunga den cura di Judith y 
a bai cu esei pa tira e atraco. E 
ta bisa cu ningun momento el a 
mik riba Chines, sino a mustra e 
revolver na halto y a bisa duna 
placa. E ta bisa cu tur tabata sa 
di e atraco. 

Jori Angela hasta a laga e auto 


sendi. E ta bisa cu Judith a 
dune e handbag y a hinca tur 
cos den dje. 

N’e veld di bala banda di An- 
gochi Supermarket, nan a bisti 
a pañanan y a drumi warda te 
ora cu e lugar tabata sin cliente. 
Dennis ta bisa cu tur ta gaña, si 
nan bisa cu nan no tabata na 
altura di e atraco. E ta bisa hasta 
cu Jori Angela a kita e number 
di e auto patras di e auto, pero 
a pegue bek ora cu nan a haya 
accidente. 

Despues el a mira un pickup 
blanco y a pidi un lift y a paga e 
homber 25 florin pa hiba nan na 
cas na Pos Chikito. Ora cu nan a 
yega n’e cas, segun su declara- 
cion, nan a conta e placa y a 
haya 400 florin den e caha. 


Dennis a sigui splica Huez cu 
e placa a wordo entrega na 
Judith, como cu e tabata esun 
cu tin mester di placa. E mes a 
keda cu e carchinan di telefon, 
p’e bende nan y saca su parti. 
Pero el a keda perdi, como cu un 
dia despues, tur e carchinan di 
telefon a wordo blokia cu e no 
por a bende nan. 

E1 a duna Jori dos carchi di 
telefon. Jori a bisa cu e no a 
usa nan, como cu despues cu 
el a hinca a carchinan den su 
telefon, Judith a papia cu su yiu 
muhe na Trinidad y a caba tur e 
placa riba e carchi. 

A start un discusion formal en- 
tre Judith y Dennis den Corte 
di Husticia, cu n’e momento ei, 


tur bewaker di CEA a bin para 
cla pa cualkier pelea. Pero tanto 
Huez mr. Angela como Fiscal 
mr. Kruimel, a tene e dos acusa- 
donan bao di control. 

DEMANDA di FISCAL 
Fiscal a bisa cu e ta haya cu Rod- 
erick (Jori) Angela, ta culpabel 
como complice, como cu el a 
usa auto pa transporta e atra- 
cadornan p’e supermercado. Pa 
Roderick (Jori) Fiscal a exigi 15 
luna di prison. 

Pa Dennis Webb y Carmichael 
A. Richardson, Fiscal a exigi 3 
Vz di prison, mientras cu Judith 
Dirks a tende 3 aña di prison pa 
su persona. 

Huez ta bai pensa riba e caso y 
ta dicta sentencia diabierna dia 
21 di december. 


Fiscal ta pidi castigo pisa p’e cuarteto 
cu a comete atraco riba supermercado 


AYERA a aparece dilanti Corte 
e 4 acusadonan, Carmichael A. 
Richardson, Roderick (Jori) 
Angela, Dennis A. Webb, y Ju- 
dith D. Dirks. Nan 4 ta wordo 
sospecha di hunto a tira atraco 
riba un sumpermercado dia 28 
di december 2006. 

Segun e procesverbal, e par- 
ti esencial ta cu e manager 
Y.Cheng a duna keho dia 28 di 
decembere 2006. E ta bisa cu e 
tabata na caha hunto cu su yiu 
muher, y den e lugar tabatin 
dos cliente. 

Dos homber a drenta den e 
lugar cu pistol y a bin riba dje y 
a bise pa duna placa. E ta bisa 
cu uno a bai patras y a coi dos 
boter di Black Label, mientras 
cu e otro cu tabatin un handbag 
a bin cerca dje y a pidi placa. El 
mes a coi e placa den e latji y 
despues a dicidi di lanta e latji 
bai cune y tambe e carchinan 
di telefon cu e Chines tabatin 


den e caha. 

Polis no a logra pone man riba 
ningun hende. E mesun dia a 
sosode un accidente, den cual 
e auto di mama di Roderick 
tabata envolvi. Ora cu na au- 
gustus e mama a haye den debe 
di mas cu 6000 florin, como cu 
seguro no kier a paga, Roderick 
a bai cu e mama na Recherche 
y a basha bao cu ta den e auto 
ei, nan a comete e atraco riba 
Angochi Minimarket e mesun 
anochi ei. 

Segun declaracion di Jori, el a 
bisa cu e auto a wordo usa pa 
comete atraco, pero e no tabata 
envolvi. Prome el a wordo tendi 
como testigo, pero despues a 
detene como sospechoso. 

E1 a para riba cu e no tabata 
envolvi den e atraco. El a presta 
e auto cerca e mama, apesar cu 
e tabata menor di edad y no tin 
rijbewijs. El a bisa cu e mama ta 
preste auto p’e core den becin- 


dario. El a bisa e mama cu e ta 
bai cerca un tal Sara como cu 
di mainta nan a sali hunto. El a 
bai na Pos Chikito na cas di Ju- 
dith. Einan nan topa cu Webb, 
Carmichael y Judith. Nan tur a 
bai hunto beach y despues di 
beach nan a bolbe bai bek na 
cas di Judith. 

Anochi Judith a yame p’e bolbe 
bai Pos Chikito atrobe. Einan el 
a topa cu Sara, Judith, Dennis y 
Carmichael y nan a bise cu nan 
ta bai Angochi. Nan a bise cu 
e mester pasa diferente biaha 
dilanti Angochi Supermarket 
y despues bai para riba e veld. 
Webb y Michael a baha di e 
auto, y a buta algo na nan cara 
y a baha. Sara y Jori a bai sinta 
patras. Despues cu nan a caba 
di comete e atraco, Dennis a 
stuur e auto y einan nan a haya 
accidente cu e auto di mama di 
Jori. Dennis y Carmichael a coi 
a handbag cu placa, sigaria y 


siga y a core drenta mondi. 

Ora cu nan a core bai Jori a bisa 
cu Dennis y Carmichael a tira 
atraco riba e supermercado. Ju- 
dith ta bisa cu ta un dia despues 
el a lesa den corant cu a tira 
atraco riba e supermercado. 
Dennis Webb ta bisa Huez cu el 
a yega n’e cas di Judith, dor cu 
el a topa un persona y a pague 
25 florin pa hibe na Pos Chikito. 
Sara a wordo tendi como testigo 
y a bisa cu el tabata hunto cu 
Judith, ora cu Jori a bin n’e cas 
na Pos Chikito. 

Carmichael den su declaracion 
a bisa cu dia 28 di december, e 
tabata na cas di Judith, hunto 
cu Jory, Judith, y Sara, y Den- 
nis. Nan tabata bebe alcohol y 
durante combersacion, Judith 
a bisa Dennis cu abo ta bou di 
influencia di alcohol y di droga, 
bo ta bon pa tira un atraco. 
Judith a bisa Dennis cu e tin awa 
y lus pa paga y e no tin placa. 


CarMichael a bisa cu e dia ei el a 
sera conoci cu Dennis. Dennis a 
bai di acuerdo y a bisa cu anochi 
e lo tira e atraco. E1 a core rond 
cu algun amigo, y el a bisa nan 
lague na cas. 

Den su declaracion na polis, e 
ta bisa cu Judith a yame y a bise 
p’e bin na Hotel Royce. Despues, 
Jory, Judith y Sara a bin buske 
na su cas. E ta bisa cu nan a bai 
n’e supermercado. E cu Dennis 
a sconde den mondi, despues 
nan a drenta den e supermer- 
cado. E ta bisa cu el a coi e placa, 
y despues a coi a lachi. E kier 
a hinke den e rugtas, pero no 
a yega. Despues nan a core bai 
den auto. 

E ta bisa cu Dennis a coi dos 
boter di whisky. Dennis cansa di 
a tende hopi gañamento a bisa 
Huez cu e ta bai duna e declara- 
cion manera cos a pasa, aunke e 
ta bai condena su mes. 

Super Sunday Powerball Blngo 


Open Bar & Free Snacks 

16 di December 2007 Diadomingo, 1 pm na Seap ort Casino W 1 — p q Pr °g resivo J 

Doorprizes: 4x Afl25,- cash / 5x Free Powerball Tickets / 5x $5 Free Play on “The Card” ffirffl 


CORDA NOS SEAPORT POWERBALL SEAPORT CASINO FROM MONDAY TO SATURDAY AT 1PM. 


S SEAPORT CASINO 


CIJMPRA B0 CAS Y GANA B0 CAS! 



"E famia cu ta doño disu cas, ta doño disu futuro" 


CONSTRUCCION 
A CUMINSA!!! 


Totolica Family Residences ta 
situa den e area residencial di 
Tanki Flip.Totolica ta concentra su 
mes riba e famia, unda cu e segu- 
ridad y comodidad ta e punto 
central.Tin hipotecanan special 
pa e projecto y e agente di venta 
exclusivo lo cubri e gastonan di 
notario. 


E diferente viviendanan ta wordo 
entrega cu area comun,caya y 
jardin propio. 


Prijs cuminsando for di 

AWG. 165.000 

Calidad 

Tranquilidad 

Comunidad 

Privacidad 

Seguridad 

Completamente da 

Sin dolor di cabes di DOW 

Sin mester tene cuenta cu 

costo di material 

Prome casnan lo ta da pa 

April 2008 


Alizea Plaza, Suite 6 - Caya G.F.Croes 153 - Oranjestad ARUBA KMB Realty Group N.V. 

www.arubatotolica.com TeL: 583-3553 


Coral 
Choir cu 
Concierto 
di Pasco 

DIASABRA15 december awor, 
Coral Choir ta brinda su Conci- 
erto de Pasco anual. E programa 
ta varia, cu entre otro, musica di 
e siglo 16, 18 y tambe di Padu 
Lampe. 

Musica pa coro, duet y kwartet; 
tambe cantamento hunto cu e 
publico presente. 

E concierto aki ta tuma lugar 
den e aula de Universidat di 
Aruba y ta cuminsa pa 8.15 di 
anochi. Despues di concierto 
tin un brindis y snack bao di 
streanan. 



DANKI 
PA YAMA 

E celular aki 
si 


HOTLINE 

733-8477 


Pigicel 

Spera Mas. Hanja Mas. 

Identificacion pa instaladornan reconoci 



I).TJ. 

Diensf Teclmische lnspecties 

Erkende Installateur 

WERLEMAN. Dominico Th. 


GASINST. 

2008 



& 

wm 

D.TT. 

Dienst Teclmisclie ln$|>ecfie$ 

Erkende Installateur 

ELEKTRA. Carmen 

ELEKTRO 

MB IH.5G78 08 

J 2008 


INSTALACION di coriente y 
di gas pa uso comercial ta in- 
stalacionnan cu pa ley mester 
wordo gekeur prome cu nan por 
bay den servicio. Esaki pa ga- 
rantisa e seguridad di e usuario 
di e instalacionnan aki. 

Un instalacion di coriente of gas 
mester cumpli cu cierto exigen- 
cianan pa cu nan instalacion y 
mester pasa un keuring di D.T.I. 
Pa por traha un instalacion se- 


gun e exigencianan stipula pa 
ley Gobierno ta reconoce per- 
sonanan cu ta cumpli cu cierto 
exigencianan di educacion y/of 
experiencia cu ta stipula den un 
decreto ministerial. 

E instaladornan reconoci por 
hasi un instalacion nan mes of 
por laga traha un instalacion 
bao nan supervision. E instala- 
dornan reconoci ta responsabel 
pa e calidad y integridad di e 


instalacion te hasta despues 
cu esaki a pasa un keuring di 
D.T.I. 

Na oficina di D.T.I., situa na 
Wayaca 31-A, ta obtenibel (gra- 
tis) e listanan di instaladornan 
reconoci tanto pa coriente como 
gas. 

Na comienzo di januari 2008 
D.T.I. lo otorga na tur instala- 
dor reconoci, cu nan permiso a 
wordo extendi pa e aña 2008, 
un identificacion den forma di 


un badge cu tin e pasfoto di e 
instalador, e number di permiso 
y e aña pa cual e permiso ta 
valido. Parti patras di e badge lo 
tin e stempel di D.T.I. y e firma 
di director. 

Den e forma aki D.T.I. kier 
brinda un persona/cliente cu 
tin necesidad di un instalacion 
sea di coriente of gas, un forma 
di reconoce si e instalador cu 
el a scoge ta reconoci pa Go- 


bierno. 

D.T.I. ta recomenda tur per- 
sona cu tin necesidad di un 
instalacion di coriente of gas 
pa laga hasi esaki door di un in- 
stalador reconoci mirando cu e 
persona aki tin conocemento di 
exigencianan pa cu keurmento 
y tambe e tin experencia con pa 
traha e instalacion. Ademas e 
instalador reconoci ta respon- 
sabel pa e calidad y integridad 
di e instalacion. 



Pa noticia cu ta diferente! 
Haya bo AWEMainta 
entrega te na porta di 
bo cas tur mainta! 


QP 


A\\ 




Ricibi 20% di descuento 
ora bo abona promer cu 
dia 31 di December 2007 




AWE 


^ ihot des ^ 11 
tttt 

Cooperacion entre sector publico, priva y NGOnan a trese un bunita producto 
Calendario, logo, jingle, slogan y spot na television pa promove aña di cultura 


RUBY Eckmeyer, den nomber 
di comision organizador di cal- 
ender cultural, a hiba palabra 
na occasion di lanzamento di 
aña cultural 2008. E tabata e 
presidente di e comsion cu a 


traha e aña aki riba promove 
aña di cultura. 

Eckmeyer a comenta cu e comi- 
sion a usa dos texto di Mahatma 
Ghandi como punto di salida 
pa por traha cune. “No cul- 


tura can live, if it attempts to 
be exclusive” y “I do not want 
my house to be walled in on 
all sides and my windows to be 
stuffed. I want the cultures of 
all the lands to be blown about 


my house as freely as possible. 
But I refuse to be blown off my 
feet by any”. 

Cu esaki a pidi diferente hende 
na Aruba pa formula un slogan 
pa aña di cultura y e reaccion 


tabata hopi positivo caminda 
cu a haya 199 slogan, 22 men- 
sahe, 3 statement y alrededor 
di 300 potret pa por a traha e 
calender cu a wordo publica 
ayera mainta. 

A traha un texto cu a usa pa por 
a sigui traha riba materialnan di 
construccion y basa riba esey, 
Chibi van der Hans a diseña un 
logo pa aña di cultura. Diseño 
di e calender den su totalidad 
tambe tabata na encargo di 
van der Hans hunto cu Adolfo 
Valbuena. 

For di e textonan Chucho Hoek 
tambe a usa algun, pa e por 
aregla e letranan pa e jingle 
cual ta canta pa Sasha Figueroa 
y Jersey Sofia y musica ta di 
Hildward Croes. 

E logo y e jingle hunto a wordo 
usa pa traha un spot pa aña di 
cultura na television, cual lo 
wordo lanza diasabra anochi, 
15 di december na Paseo Her- 
encia.. 

Ruby Eckmeyer a gradici Sticht- 
ing Monumentenfonds, Monu- 
menten Bureau y Monumenten 
Zorg pa e cooperacion cu a 
haya pa por publica y entrega 
un ehemplar di e calender na 
Gobernador. 

E recaudacion di fondo di benta 
di e calendario di cultura, cual 
lo tin un balor di 25 florin 
pa ehemplar, intencion ta pa 
traha riba un Fundacion Fondo 
Nacional pa Cultura caminda 
cu lo inverti esaki bek den de- 
saroyo di actividadnan cultural 
na Aruba. 

Eckmeyer ta considera cu e 
produccion di e calender aki y 
como inicio pa bai traha riba 
aña di cultura, esaki tabata 
un bunita forma di un Public- 
Private-Partnership (PPP), es 
decir, un forma caminda cu 
gobierno, sector priva y NGO- 
nan ta traha conhuntamente pa 
yega na un producto final. 
Finalizando Ruby Eckmeyer a 
pidi un y tur pa cumpra e cal- 
ender pa asina promove cultura 
y tambe e benta di esakinan lo 
contribui na desaroyo di cultura 
na Aruba. 

No lo bai hipoteca patrimonio di pueblo, esey a keda bon cla 
Den cuadro di desaroyo y embeyecimento di Caya Grandi 


DI banda di Down Town De- 
velopment mes, Raoul Hen- 
riquez a bisa cu den cuadro di 
preparacion di e organizacion 
tabatin hopi reunion pa defini 
si e structura di e compania cu 
te dia di awe no a wordo forma 
ni lanta tabata optimal. A yega 
na e conclusion cu loke a nace 
como e concepto di Down Town 
Development Corporation, esta 
un solo compania cu tabata bai 
promove distinto interesnan, 
manera interes di Caya, interes 
di parkeo, interes di down town 
living, etc, tabata un zapato un 
tiki preta. 

Asina a yega na un structura 
huridico cu lo encera mas cu 
un compania unda cu e compa- 
nia principal lo ta Mainstreet 


Development, cu lo ta doño di 
e proyecto. Down Town Devel- 
opment Corporation lo ta bai 
ta mas envolvi cu asuntonan di 
financiamento di e proyectonan 
subteraneo, partinan di yuda 
desaroya parkinglots, etc. 
Mientras tanto tambe a atende 
e parti di rules and regulations, 
den cual a hinca hopi tempo 
den dje. 

Memorandum of underwritng 
ta practicamente cla y e con- 
cepto di financiamento y fact- 
ibilidad di e proyecto, awor 
cu tin un mihor bista riba e 
montante di inversion, cu tin 
un mihor bista di e cantidad di 
opstal cu ta bai wordo permiti, 
etc por wordo finaliza. 
Henriquez ta spera cu pa cum- 
inzamento di otro aña lo por 


cuminza dal algun clabo riba 
nan cabez, pero ainda tin un 
caminda largo pa cana, manera 
ta e caso cu e trabaonan di com- 
panianan di utilidad; con APA y 
Down Town lo integra cu otro 
ainda ta un poco habri, lo cual 
no kiermen cu tin algun tipo di 
conflicto, al contrario e ta kere 
cu tin gran oportunidad pa 
traha hunto y desaroya e area 
cu ta cla pa desaroya. 

Pa loke ta e parti financiero, 
Raoul Henriquez a bisa cu esaki 
mester caba di wordo finaliza. E 
ta comenta cu AIB specialmente 
ta hopi envolvi y tambe cu CMB 
tin contacto estrecho riba e 
proyecto. E otro banconan tam- 
be tin propiedadnan grandi den 
Caya y tambe tin cu participa 


den e parti financiero. 
Financiamento di e proyecto 
por lo pronto solamente lo 
wordo haci pa banconan local, 
pero na final ta AIB esun cu lo 
‘call e shot ety’, pasobra e lo ta 
e lead banker y lo dicidi cual 
ta e mihor partnernan den e 
financiamento. 

Loke Raoul Henriquez si a bisa 
claramente ta cu den e reunion- 
nan exploratorio a keda cla 
cu no lo tin nada di hipoteca 
patrimonio di pueblo. E finan- 
ciamento lo ta a base di e meri- 
tonan financiero di e proyecto 
y di e eigeninbreng. 

Como ultimo punto, Raoul Hen- 
riquez a bisa cu tin 72 doño di 
Caya, di nan tin 38 cu a firma 
cu ta di acuerdo y tin palabra di 


8 di nan, es decir tin alrededor 
di 48 di nan cu ta totalmente 
on board y e otronan e ta kere 
cu mas of menos mitad di nan 
ta sumamente comodo cu e 
proyecto y simplemente no a 
presenta pasobra nan tin fe cu 
e proyecto ta bayendo den bon 
direccion. Riba e otro mitad el 
a bisa cu tabatin hende cu pa un 
of otro motibo no a logra acudi 
na e reunionnan. E ta bisa cu 
e ambiente den Caya ta suma- 
mente na fabor te ainda y cada 
bes mas. Esaki no ta kita cu tin 
2 of 3 cu tin preocupacionnan 
pa cu cierto detayenan, pero 
mayoria di hende ta bisa cu nin- 
gun plan no por complace tur 
hende. Loke si tin ta cu mayoria 
ta contento cu e proyecto en 
general. 


Presupuesto Alternativo di AVP ta refleha importancia di enseñansa 


PARLAMENTARIO di partido 
AVP, Andy Lee ta splica cu edu- 
cacion ta un prioridad den pro- 
grama di Partido AVP. Mediante 
bon educacion nos ta prepara 
nos yiunan pa tuma e respon- 
sabilidad over di e generacion 
actual pa continua na construi y 
conserva nos Pais pa e siguiente 
generacion. 

E Presupuesto Alternativo 2008 
di AVP ta refleha e importan- 
cia cu nos partido ta duna na 
educacion. A pesar cu e Presu- 
puesto Alternativo 2008 no a 
haya e sosten necesario durante 
tratamento den Parlamento, ta 


bon pa vocifera e ideanan tras di 
e presupuesto alternativo aki. 

Enseñansa na Aruba actual- 
mente ta pasando door di tem- 
ponan dificil. Hopi edificionan 
di scol ta den un estado hopi 
malo pa falta di mantencion. 

Daknan ta lek, toiletnan cu no ta 
funciona, instalacion di coriente 
bieu of cu no tin suficiente ca- 
pacidad pa e necesidad actual, 
y hopi otro deficiencia mas na 
e edificionan di scol. Na banda 
por mira con klasnan grandi ta 
impedi e guia y atencion nec- 
esario di maestronan pa nan 


alumno. Tambe ta constata con 
falta di suficiente material y 
fondonan ta stroba e operacion 
di scolnan. 

Fraccion di AVP, mediante e 
Presupuesto Alternativo, ta 
intensiva fondonan pa educa- 
cion cu Afl. 12,1 mln den 2008. 
Educacion ta e area cu ta ricibi 
mas fondonan extra den e Pre- 
supuesto Alternativo. 

Ta aloca Afl. 5 mln extra na 
drechamento di edificionan di 
scol. Cu e fondonan aki ta duna 
inicio na reparacionnan necesa- 
rio di diferente edificionan di 


DCSA Info Dag 2007 


DUTCH Caribbean Student 
Association kier a informa cu 
lo ta organizando un Dia di 
Informacion pa tur studiante cu 
ta interesa di sigui nan estudio 
na Merca. 

Tur studiante cu ta interesa 
di sigui studia na Merca ta 
keda cordialmente invita pa 
un dia di informacion cual 
lo ta tumando lugar awe, 


diasabra, dia 15 di decem- 
ber cu lo cuminsa pa 9’or di 
mainta y lo ta tumando lugar 
na Instituto di Cultura na 
Oranjestad. 

DCSA conhuntamente cu Di- 
rectie Onderwijs lo ta dunando 
informacion importante y al- 
caso na tur studiante, temanan 
lo ta basa riba costo di estudio, 


bida na Merca y e sistema di 
educacion Americano. 

Pa cualquier informacion of 
pregunta por email nos libre- 
mente na info@dcsa-org.com 
pa mas detaye. 

Info Dag 2007 - Awe, 15 di 
decemberl5, 2007 - 9:00am 
pa llam - Instituto di Cultura 
(Patras di Misa di Playa) 


scol. E fondo aki por ser aloca 
tambe pa traha extra klas cu e 
meta pa yuda reduci e cantidad 
di alumno den un klas. Alaves 
ta aloca un suma di Afl. 2.1 mln 
bou di subsidio di salario den 
educacion pa asina crea mas 
capacidad pa reduci e cantidad 
di alumnonan den un klas. 

Ta aloca un suma di Afl. 5 
mln na subsidie exploitatie 
onderwijs pa percura cu scol- 
nan por tin material necesario 
disponibel pa eleva e calidad 
di enseñansa y opera scolnan 
na un manera mas eficiente. 
Cu e suma aki ta compensa pa 


e cortamento di gasto di Afl 3 
mln (25 porciento) door di Min- 
ister di Enseñansa ariba e suma 
total di subsidio disponible pa 
exploitatie di enseñansa. Ta 
pone Afl. 2 mln extra pa com- 
pensa pa e perdida di poder 
di compra a consecuencia di e 
aumento drastico di inflacion, 
cual ta suma e Afl 5 mln cu AVP 
ta pone disponibel pa subsidie 
exploitatie kosten. 

AVP ta intensiva fondonan pa 
enseñansa y di e forma aki ta 
opta pa inverti den futuro di 
nos yiunan, y pues den futuro di 
Aruba, Andy Lee ta finaliza. 



Anim _ 

EMERGENCY PHONE NUMBERS 


Veterinary Services: 585 0400 Pick up of injured animals or 

animals to be euthanized 


Contreras Veterinary: 587 0917, 587 4467, 993 0404 

Wayaca Clinic: 582 1720 

Weekend emergency: 911 Advise which doctor on call 
Animal Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 

Procedura pa Carnaval a start 

Notario a seya e 
buzonnan di kavel 



RELACIONA cu inicio di e 
temporada di carnaval dia 29 
di november DIP a saca su cal- 
endario pa Carnaval 2008. Ta 
importante pa tur hende cu ta 
interesa pa bini na remarca pa 
un kavel canto di caminda riba e 
ruta di carnaval (na Oranjestad) 
of un kavel pa bende cuminda 
y bebida (na Oranjestad, San 
Nicolas y Noord) tuma bon nota 
di e calendario di DIP. Ayera, 
diahuebs 13 di december pa 
9’or di mainta a inicia cu e pro- 
cedura caminda den presencia 
di notario mr. R. Yarzagaray a 
seya e buzonnan. Otro siman, 
entrante dialuna 17 di decem- 
ber te cu diabierne 21 di decem- 
ber, tur persona mayor di edad 
cu ta interesa pa bin na remarca 
pa un kavel por pasa na oficina 


di DIP, Sabana Blanco 71. Aki 
por cumpra un stampia di Afl. 
4,= y yena e formulario di 
peticion. Cada peticion mester 
tin stampia riba dje y mester 
deposita e formulario den e 
buzon corecto. 

Tin 4 buzon, esta pa pone trail- 
er tin un buzon pa kavel pa 
carnaval na Oranjestad y pa 
bende cuminda of bebida tin 3 
buzon. Un buzon pa carnaval 
na Oranjestad, un buzon pa car- 
naval na San Nicolas y un buzon 
pa carnaval na Noord. Pa kavel 
pa trailer un persona ta bin na 
remarca pa un kavel so y lo tin 
mas o menos 195 kavel disponi- 
bel. Diasabra 5 di januari 2008 
notario lo saca e nombernan 
di e personanan cu lo haya un 
permiso pa un kavel. 


Centro di Bario Playa Pabao cu 
“Un Anochi Di Pasco den Bario” 


DIRECTIVA di Centro di Bario 
Playa Pabao ta anuncia su ul- 
timo actividad pa aña 2007. 

Ta trata aki di su tradicional ac- 
tividad di fin di aña “Un anochi 
di Pasco den Bario”. E actividad 
aki lo tuma lugar diasabra 15 di 
december na Centro di Bario 
Playa Pabao di 8’or di anochi 
pa 12’or. Pa e anochi aki a hinka 
un programa hopi atractivo den 
otro na unda tin presentacion 
di entre otro: Scol di bario 
“Anglo Kleuterschool”, Grupo 
di Betico, Ritmo y Mas, Jack 
Tromp, e idolonan di e huben- 
tud di Playa Pabao “Lynette Do 
Nacimiento y Chaz Dancers”, e 
grupo di baile cu ta causando 


furor na Playa Pabao “Klompi 
Sucu” , Gaita Sensacionales 
y hopi sorpresa mas. Mescos 
cu tur actividad na Centro di 
Bario Playa Pabao no ta cobra 
entrada y bar y cushina lo ta 
bon sorti. Directiva di Centro di 
Bario Playa Pabao ta gradeci su 
boluntarionan y esnan cu di un 
of otro manera a contibui na nos 
organisacion durante aña 2007 
y ta deseanan y nan famia un 
Bon Pasco y Un Feliz Aña 2008 
yen di bendicion. Un danki 
especial ta bai na Cede-Aruba 
pa su tremendo coperacion 
duranta e aña cu ta terminando 
y ta spera di por conta cu nan 
coperacion durante 2008. 




Fundacion Cas pa Comunidad Arubano 

Un dak riba bo cábez y di bo famia ta bo responsabilidat 

Controla bo slip di salario! Controla bo cuenta di banco! 

Hasi e pago di bo CAS prome cu luna cera via Banco, 
Hulpbestuurskantoor y kantoor di FCCA na Sabana Blanco of na 

San Nicolaas 

Paga na tempo pa bo no crea atraso cu consecuencia di perde 


bo CAS! 


Aruba Bank N.V 621755 BancodiCaribe 0261980548101 

RBTT Bank 30.53.822 Caribbean Merc. Bank 39682904 


Sabana Blanco # 66 - B v/d Veen Zeppenfeidstraat # 63 
Tel: 522-FCCA of 522-3222 - Fax: 583-6272 
E-mail: info@fcca.com - Website: www.fcca.com 

Parlamentario fraccion di AVP, mr. Alexander Tromp 

Fraccion di AVP cu entrega di e “presupuesto alternativo” 
kier a trese un speranza pa esnan di menos recurso! 



DIAMARS ultimo a cuminsa cu 
tratamento di e presupuesto di 


e ministerio di Finanzas y Eco- 
nomia den Parlamento. Promer 


cu inicio di e reunion publico, 
fraccion di AVP a hasi entrega 
di un presupuesto alternativo 
(Tegenbegroting) paasinatrece 
alivio pa pueblo, principal- 
mente esnan mas vulnerabel 
den nos comunidad, cual ta nos 
pensionadonan, esnan cu ta co- 
bra un salario minimo y esnan 
cu ta cobra un onderstand. 
Parlamentario Alexander 
Tromp ta enfatiza cu hopi ta e 
ciudadanonan cu ta cobra un 
onderstand y mirando e suma 
cu nan ta haya, esaki no ta yega 
pa nan gastonan di primera 
necesidad. Ta wordo bisa cu 
hopi ta esnan cu ta cobra un 
onderstand siendo cu nan por 
traha masha bon. 
Parlamentario Tromp ta bisa 
cu enberdad por tin un grupo 
marginalmente chikito cu ta 
cobra un onderstand siendo cu 
nan por traha, pero esaki ta na 
e departamento di Asuntonan 
Social pa averigua of hasi nan 
onderzoek al respecto. 

Tromp ta bisa cu no mester gen- 
eraliza pasobra hopi ta e fami- 
anan cu pa algun motibo valido 
ta cay den e penoso situacion di 
mester pidi ayudo social, esta pa 


bini na remarke pa un onder- 
stand. Hopi ta esnan cu un edad 
ya halto, pero ainda no ta bini 
na remarke pa un pension, no 
por haya un trabao. 

Tromp kier a ilustra esaki cu 
un ehempel. Actualmente un 
mama soltera cu 2 yiu ta cobra 
605 florin pa luna( 325 pa e 
mama y 140 florin pa cada yiu). 
Segun e bestaansminimum pa 
un famia asina pa e por cubri 
su gastonan ta 2.500 florin pa 
luna. “Imaginabo pueblo con 
un famia asina por sobrevivi. 
Mas cu claro conociendo nos 
cultura, sigur e famia aki lo ta 
wordo yuda pa un bisiña of un 
of otro familiar. Pero esaki no ta 
husto mirando e derochamento 
di fondonan publico y e mal 
maneho cu nos gobernantenan 
ta hibando. Ta prefera di gasta 
miyones y miyones na “deskun- 
dig advies”, consultancynan, 
huurmento di edificionan etc. 
etc., envez di pone atencion na 
e situacion di e sociale verpau- 
pering cu nan ta bin ta hincando 
nos pueblo aden debi na tur e 
medidanan cu a keda ehecuta 
den e ultimo 6 añanan di nan 
gobernacion”, Parlamentario 


di AVP ta expresa. 

Tromp ta sigui elabora cu den 
e presupuesto alternativo cu a 
keda entrega diamars na Parla- 
mento y Gobierno, tin stipula cu 
lo mester aumenta e entrada di 
onderstand cu 50%, pa asina el- 
eva sikiera un tiki e nivel di bida 
di es personanan aki. Tambe tin 
stipula cu cada menor di edad 
(mucha) cu ta bayendo scol 
ainda, pa cada un di nan lo tin 
un schoolkindertoeslag di 100 
florin extra. Den e ehempel cu 
Tromp a menciona caba, e fa- 
mia aki lo bay ricibi, si e presu- 
puesto alternativo aki a wordo 
acepta den Parlamento, 1.105 
florin pa luna envez di locual e 
ta ricibiendo actualemente, esta 
605 florin. Aunke e suma aki no 
ta cuadra cu locual ta stipula pa 
e bestaansminimum di 2.500, 
toch e ta trece un tiki alivio pa 
e famia aki. 

“Lamentabelmente fraccion 
di MEP y di RED no a pone 
prioridad na esnan den mas 
nesecidad y ta opta pa rechaza 
e presupuesto alternativo aki y 
mientras cu fraccion di MPA a 
abstene su mes di vota”, Alex- 
ander Tromp ta acentua. 




Rudy Lampe di RED 

Glenroy Wilson tin mas curashi cu tur otro colega di su partido, 
mustrando cu previlegio pa Minister y Parlamentarionan mester caba 


“TUMANDO na cuenta cu 
Minister di Finanza ta declara 
cu e compensacion na raiz di e 
introduccion di BBO for di 2008 
ta bai ta na cargo di e fondonan 
social (Samenvattende Nota 
Begrotingen 2008, pag.10); tu- 
mando na cuenta cu e fondonan 
social segun recomendacion- 
nan di IMF tin cu haci reahuste 
pa por carga a largo plaza e 
sistema di pensioen di Pais 
Aruba; tumando na cuenta cu 
Pais Aruba a gasta for di 2000 
pa 2007 na pensioen di ex- 
Minister y Parlamentarionan e 
sumadiAfl. 33,691,550 (mas di 


33 miyon florin) segun contesta 
di Prome Minister na fraccion di 
RED (nota n.a.v. van het verslag 
van de Staten, begroting van 
het ministerie van Algemene 
Zaken voor het dienstjaar 2007, 
pag.27), ta dicidi: 

Cu mester hisa e edad di pen- 
sioen di Minister y Parlamen- 
tarionan di 45 resp. 50 aña pa 
60 aña (pensioengerechtigde 
leeftijd voor ministers en staten- 
leden wordt gesteld op 60 jaar), 
prome cu cuminza haci ahuste 
na e edad di pensioen di e ciu- 
dadano”. 

Esaki t’e mocion cu partido 


RED, cu sosten di e otro partido- 
nan di oposicion a presenta y cu 
a haya sosten di mayoria, ora cu 
Glenroy Wilson, di fraccion di 
MEP tambe a vota na fabor. 

Siendo cu Marlon Werleman a 
bisa cu fraccion di MEP ta bai 
contra e mocion, pasobra ta 
hinca politica den e asunto aki. 
Pa grato sorpresa di un y tur, 
Glenroy Wilson a mustra cu e 
no ta acepta un argumento fofo 
asina y contrario na su fraccion 
el a vota na fabor di e mocion di 
fraccion di RED. 

Pesei e mocion a keda aproba cu 


11 voto na fabor y 10 en contra, 
segun Rudy Lampe. 

Despues di e bishita di IMF na 
Aruba t’e mesun Marlon Werle- 
man a declara cu mester pensa 
den e direccion di aumenta e 
edad di pensioen di 60 pa 62 
aña pa por tene fondo di pen- 
sioen di behez sostenibel. 

Cu ki cara bo ta bisa pueblo 
cu mester aumenta su edad di 
pensioen anto bo no ta mishi 
cu e privilegio di Minister y 
Parlamentarionan cu ta keda 
cobra pensioen cu 45 of 50 
aña, Rudy Lampe ta cuestiona 


Marlon Werleman. Esaki ta un 
inhusticia contra pueblo. 

Pero di otro banda Glenroy Wil- 
son a scoge pa banda di pueblo y 
pesei den e dia historico aki hus- 
ticia a vence den Parlamento. A 
keda dicidi cu no por bai trata 
aumento di edad di pensioen di 
pueblo tanten cu no hisa e edad 
di pensioen di mandatarionan 
na 60 aña. 

“Danki sr. Glenroy Wilson, bo 
a demostra di ta comprende e 
dolor di pueblo den e asunto 
aki. Danki pa bo curashi!”, Rudy 
Lampe a termina su mensahe. 

Probecha 
di Prenchie's su 
Saturday Special 


Probecha di nos "Saturday Special'* cu 155S di descuento ariba pracficamente tur compra cash di 
, Afls. 1 OOr pariba. No lubida cu cerca nos bo no ta paga 6 . 6 . 0 . cumprando Gift Certificate y si ta 
FIs. 100r pariba. e ta 15% OFF 

6RENCHIE S -Call Center: 520-4250 O Stad-Pakota-Ponton-San Nicolas 

Nan a coordina secuestro di 
yiunan di Uribe den prison di 
maximo seguridad 



E mandatario Alvaro Uribe acompaña pa su yiunan 


POLIS di Colombia a revela 
cu tres persona deteni den un 
prison di maximo seguridad 
den centro di e pais, a coordi- 
na un plan rebelde pa secues- 
tra e dos yiunan di president 
Alvaro Uribe Vélez. 

Un raport oficial divulga dia- 
huebs ultimo a señala ademas 
cu a aresta 10 miembro di un 
comando elite di FARC, cu 
tabata tin e mision di captura 
e hobennan Tomás y Jerónimo 
Uribe Moreno. 

E coordinadornan di e secue- 
stro a worde identifica como 
Enoc Romero (alias “El 
Flaco”), José Enrique Nieto 
(“Tripa Seca”) y Dair Giraldo 
(“Fuego Verde”), deteni na e 
prison di maximo seguridad di 
Cómbita, na e departamento 
central di Boyacá. 

“Desde e centro penitenciario 
ey nan a planea e desaroyo 
di un accion terorista contra 
familiarnan di e mandatario 
di e colombianonan, Alvaro 
Uribe Vélez, coordinando a 
accion directamente cu [un 
rebelde] alias ‘Leyder’”, e ra- 
port di polis a subraya. 
Cómbita ta e prison caminda 


autoridadnan ta concentra 
tur e narcotraficante y para- 
militarnan solicita pa Merca 
den extradicion, como tambe 
e hefenan gueriyero considera 
di maximo peligro. 
Autoridadnan a captura 10 
gueriyero integrante di e co- 
lumna mobil “Teófilo Forero” 
di FARC. 

Segun e informe oficial, e 
golpi na e rebeldenan di FARC 
a tuma luga despues di un 
vigilancia permanente di e co- 
lumna mobil “Teófilo Forero” 
den su zona di operacion. 

E culomna ta encabeza pa 
Oscar Montero, alias “El Pai- 
sa”, y Luis Carlos Rojas, conoci 
como “Leyder”, cu tabata tin e 
mision di “ehecuta accionnan 
contra e famia di e president 
Alvaro Uribe Vélez”. Tomás 
y Jerónimo Uribe Moreno ta 
dos empresario dedica na e 
seccion di artesania y tur dos 
ta studia na universidadnan 
prestigioso di Bogota, na cual 
nan ta asisti bao fuerte vigi- 
lancia di seguridad. 

E detencionnan a worde re- 
alisa den e ‘Operación Llano 
Verde’, ehecuta entre 7 y 12 di 


december den e municipionan 
di San Vicente del Caguán, 
Puerto Rico y Florencia den 
departamento Caquetá, como 
tambe Neiva, capital di Hui- 
la”, e raport a indica. 

E detenidonan a worde iden- 
tifica como Diego Quevedo, 
alias “Caremango”, coordina- 
dor di e grupo special di ac- 
cionnan terorista y secuestro 
na San Vicente del Caguán; 
y tambe 

Alexander Tafur Tafur, Faiber 
Gaspar, José Eduardo Salgado 
Briceño, Gaspar Mora Duarte, 
Anael Fidel Sanjuanelo Polo, 
Lina Maria Velásquez Marti- 
nez, Consuelo YanethMoreno 
Rodriguez, Ninfa Castillo y 
Yolanda Lozada Dfaz. 

E obhetivo principal di e se- 
cuestro, segun autoridad, 
tabata pa presiona gobierno 
di Uribe Vélez pa concreta un 
acuerdo humanitario pa libera 
45 rehen politico a cambio 
di 500 gueriyero cu ta den 
prison. 

E rebeldenan tambe a planea 
“atentadonan terorista cu 
auto-bom, contra e red di ca- 
retera y di energia di e pais”, e 
raport oficial a confirma. 



HOTLINE 

733-8477 


Digicel 

Spera Mas. Hanja Mas. 



Rice: Irán y Korea 
Norte ta sigui ta 
peligroso 



Condoleezza Rice 


KOREA Norte y Irán ta sigui ta un menasa nuclear pa e gobi- 
erno di George W. Bush, segun e secretaria di Estado mericano 
Condoleezza Rice. 

Den luz di e informenan cu a contradeci e posicion mericano di 
cu Iran ta busca pa desaroya armanan nuclear, y informenan di 
esfuerzonan nobo pa acerca Korea Norte diplomatica- y cultural- 
mente, Rice a worde acerca cu e pregunta si Washington ta sigui 
considera e dos nacionnan aki como “base di maldad”.”Cu tur 
claridad nan ta sigui ta estadonan cu problemanan importante 
den area di proliferacion”, Rice a bisa den un entrevista cu The 
Associated Press den su oficina na Departamento di Estado. “Lo 
ta hopi irresponsabel di nos banda si nos no duna atencion na 
e peligarnan ey”. 

Durante e entrevista, Rice tambe a asumi responsabilidad pa 
e masacre di civilnan na man di empleadonan di e empresa di 
seguridad Blackwater Worldwide na Irak. “Por supuesto, ami 
ta e responsabel final di cualquier cos cu pasa den e departa- 
mento”, e’la bisa. 

E funcionario no a comenta riba e detayenan di e masacre di 
17 civil na september pa parti di guardianan di Blackwater, 
compania contrata pa Departamento di Estado, cu a converti 
den un di e varios puntonan negativo di su maneho durante e 
ultimo aña. 

Rice a bisa cu e ta di opinion cu su personal y esun di Pentagono 
en todo caso a desaroya un serie di reglamento pa e empre- 
sanan subcontrata cu lo preveni incidentenan manera esaki, 
cu a causa e renuncia di e hefe di seguridad diplomatico di e 
departamento. 

E hefe di diplomacia mericano a bisa cu e ta spera un prome 
sesion emocionante di e dialogo di paz entre e palestino y isra- 
elman diaranson awo. 

“Tur dos banda ta comprometi pa obtene logro y nan lo haci esey. 
Nos ta bai tin algun encuentro bon y otronan no dje bon ey”, Rice 
a bisa tocante e esfuerzo presenta pa Merca pa negocia creacion 
di un estado palestino pa fin di 2008. 










141 Intemacional 


Diasabra 15 di December 2007 I AWEMainta 


Por lo menos 25 morto pa tormenta 
Olga na Dominicana 



E cantidad di morto causa pa 
e tormenta Olga na Republica 
Dominicana a yega na 25, 
mayoria di nan (17) na e 
ciudad Santiago. Asina Comi- 
sion Nacional di Emergencia a 
informa diahuebs anochi. 

Te diahuebs anochi, e hospi- 
talnan regional José Marfa 
Cabral y Báez a ricibi 23 
fayecido, segun Nelson Báez, 
director di e centro sanitario 
di Santiago de los Caballeros, 
155 kilometer nort di Santo 


Domingo. E victimanan ta 13 
homber, siete muher y tres 
mucha menor di edad, entre 
nan un baby di seis luna. Tur 
a muri hogá durante e inun- 
dacionnan causa pa desborde 
di e riu Yaque del Norte y 
pa awa di e dam Tavera cu a 
bolter over abruptamente den 
marduga di diaranson. 

E tormenta tropical Olga a 
pasa Republica Dominicana 
diamars y a causa yobidanan 
fuerte den henter e pais, cu 


rafaga di biento y olanan ab- 
normal. Pero e’la pasa cu mas 
forza den e parti nort, camin- 
da demas di hopi bida, a perde 
cosechanan miyonario. 
Diahuebs, e hospital di Santia- 
go a cuminsa entrega e prome 
cadavernan di e tragedia na e 
familiar di e victimanan, pa 
nan entiero. 

Republica Dominicana ya a 
worde castiga seis siman pasá 
pa orcan Noel, cu a laga mas di 
100 morto of desapareci. 


New Jersey ta aproba abolición 
di pena di morto 


PARLAMENTO estatal di 
New Jersey diahuebs ultimo 
a aproba abolicion di pena 
di morto, segun informacion 
di un vocero, siendo e prome 
estado mericano pa deshaci 
di e castigo aki den cuater 
decada. 

E decision a worde aproba cu 
44 voto na favor y 36 contra, e 
hefe di prensa di Parlamento, 
Joe Donnelly, a bisa. Dialuna, 
Senado di Estado di New Jer- 
sey a aproba e proyecto di ley 
aki, cu ta sustitui pena di mor- 
to pa condena perpetuo.. 

E ley awor mester worde de- 
creta pa e gobernador di esta- 



do, Jon Corzine, un democra- 
ta, cu a priminti di ratifiqu’e 
rapidamente. 

E debatenan - cu a dura casi 
tres ora y a worde transmiti 
riba website di e instancianan 
legislativo di New Jersey - ta- 
bata hopi fuerte entre adver- 
sario y partidarionan di e pena 
di morto. 


“Mira loque ta pasa den sur di 
Merca, caminda ehecucion di 
condenadonan ta frequente. 
E indice di criminalidad no 
a baha, al contrario”, segun 
Christopher Bateman, un re- 
publicano cu a vota na favor 
di e abolicion, contrario na 
loque mayoria di su co-parti- 
darionan a haci. 

“E leynan aki ta bai beneficia 
criminalnan, asesinonan”, Ri- 
chard Merkt, tambe un repu- 
blicano, a bisa di su banda. 
Na New Jersey tin ocho per- 
sona condena na morto. E 
ultimo ehecucion tabata na 
1963. 


Merca y Union Europeo 
ta optimista riba un 
acuerdo na Bali 



DOS di e principal negociadornan di Merca y di Union Europeo 
den e conferencia riba cambio climatico di Bali (Indonesia) a 
afirma ayera cu nan ta optimista riba e posibilidad di yega na un 
acuerdo a pesar di nan diferencianan di opinion. 

“Ami ta optimista, mi ta kere cu nos lo logra un acuerdo”, tabata 
declaracion di Harlan Watson, e principal consehero di president 
mericano George W. Bush riba cambio climático. Ora a puntre 
si e acuerdo lo worde logra lihé, e’la bisa: a e cosnan aki tin e 
tendencia di tarda, pero mi tin speransa”. 

“E eficiencia di e conversacionnan a acelera, tur e participan- 
tenan ta purba haya un solucion cu lo hiba nan na un tratado 
nobo di e lucha contra cambio climático”, tabata declaracion di 
e ministro alemán di Medio Ambiente, Sigman Gabriel, durante 
un rueda di prensa. 

E meta di e Conferencia di Nacionnan Uni riba cambio climatico, 
cu a cuminsa dia 3 di december, ta pa lansa un proceso di nego- 
ciacion pa sigui lucha contra calentamento global, cuminsando 
na 2012, fecha riba cual e Protocol di Kioto ta vence. 

Union Europeo, apoya pa paisnan den desaroyo, a propone pa 
e texto inclui un “guia” di reduccion di emision di gas cu tin 
efecto invernadero di 25-40% pa paisnan industrializa prome 
cu 2020. 

Merca, e contaminado mas grandi di mundo y unico pais in- 
dustrializa cu no a ratifica e Protoloc di Kioto, a afirma cu un 
mencion asina lo compromete e resultado di negociacionnan 
futuro. 

“Mi no ta kere cu e mandatarionan lo laga e conferencia aki sin 
lansa un proceso. Henter mundo a traha hopi duro y ningun kier 
ta e pais cu ta laga tur cos bai perdf’, tabata opinion di Yvo de 
Boer, secretario ehecutivo di e Convención Marco di Nacionnan 
Uni riba Cambio Climatico (CMNUCC), organizado di e confe- 
rencia. 

SAGAR I I 

Mainstreet Tel: 5884488 


SAGAR 

Mainstreet Tel: 5827502 


ESSENCE: LINEN CLOTHING 



Paña y sapatu 
pa mucha 


NOBO... 


SAPATU NOBO A YEGA 

Paña pa damas.... 


Linen Clothing 
New Arrivals 

Tas y Acessories NOBO 


Shimis, J ackets, Sets 2Pc. 3Pc. 


Ladies clothing 
LOTS OF NEW 
ARI VALS 




Tas y acessories NOBO.. 



Maleta Sets.... 



MSUPER SHOPPING 

'fW? Ooststraat #5 - Tet: S822S1S 


TUR COS PA PASCO.... 

PAÑA PA BABIES, MUCHANAN, PA HENDE HOMBER, HENDE MUHER 

CAMISAS, T-SHIRTS, MARCA "LE LION: NOBO 
TUR COS PA CAS, CUSHINA Y BANO 

SAPATU NOBO... PA HENTER FAMIA... W0RKB00TS 
Lus Decoration Kerstboom 


Pa kerstboom y cas y di tur color 

Cortinas 

Pa sala, cushina, camber, blinds, 
rods pa cortina, cortina pa baño 
2Pc. Cortinas 

Comferterset 

Cars, princess, Barbie, Tinicerbell, 
Hotwheels, Pooh 


Pa kerstboom, Pia di Kerstboom 

Coi Hunga 

Toys, Toys, Toys 
COLLECTI ON NOBOM 

Collection NOBO 

di tur characters 

Bicycles, Go Karts, Scooters, 
Tricycles, mesa, dressing, 
Cama's 


di plastic den tur size blanco, berde 
2 Pia te 8 pia largo 


i 

set di weya, set di cuchara, wine 
glasses, glassware 

Paña di cama 

Comfertersets, comferter spread, 
sofacovers, pillows, cushion, towels 


Nos ta habri NOINI-STOP 8:30 te 

Tur diadomingo nos ta habri 10:00 te 


7:00 

2:00 

DIinD®00 


EffilDEia© 


Z2K3D CECffi\0$0j 


CSiig&f s 


EmDBSKD 


CECffi\0[K!® 


[MnnajMHini, 


Early Bird Special 2: 

Pa e prome 250 clientenan 


GRATIS pastechi y juice pa 7:30 di mainta 


















































































Publicidad 17 



■ 


Diadomingo 

Ora 

Lugar 

Musica 


: 16 di december 2007 
: 09:00 am pa 7:00 pm 
: SETAR Seroe Blanco 
: Gaitanan di Aruba te cu 




10:00 pm cu show di Vuurwerk 



tmaBna) 


Early Bird Special 1 


Pa e prome 150 clientenan 


Grabbelton di CELULAR pa solamente Afl. 25 


Bird D716 • Nokia 5200 • Nokia 9300 

• Samsung X660 • Nokia 5500 • Nokia 6080 
Samsung E570 • Samsung E690 • Samsung E870 

• Sony Ericcson P910 y hopi otro modelo mas... 


• Cumpra un ticket di CRABBELTON • Scohe bo number den GRABBELTON • Ricibi bo ceiuiar sorpresa 


* Tur modelo ta obtenibel tanten cu tin den stock 

* Grabbelton ta valido solamente na momento di 
compra di celular na Mobile Bazaar. Gada cliente 
cu cumpra por participa solamente un biaha na e 
grabbelton 

* Por cumpra maximaal 3 celular na Mobile Bazaar 
incluyendo esun di Grabbelton 

* Tin condicionan aplicabel 

* Benta di celular te cu 7:00 pm 


Pa mas informacion yama 
139 of bishita www.setar.aw 

Porta, algun dia 


Zinedine Zidane no a kita e posibilidad di bolbe Real Madrid den futuro 


E frances Zinedine Zidane a sigura dia- 
huebs cu su buelta na Real Madrid no ta 
imposibel den un futuro, pero cu no ta bay 
na un puesto directivo, sino trahando cu e 
hungadornan pa debolbe tur loke e futbol 
a dun’e. 

Zidane a hasi e lema di e campaña di Adi- 
das “Nada no ta imposibel”, cu a reuni na 
Madrid cu Raul Gonzalez y e argentino Leo 
Messi, pa afirma cu por bolbe na vincula cu 
e club blanco. 

“Mi no a planea algo asina. Pero pa ami 
ta mihor hasi realidad. Den e futuro no ta 
imposibel”, el a bisa. 


E ex hungador a bisa, no obstante, cu no ta 
arepenti di a retira y di a cumpli e tempo- 
rada cu ainda a resta cu e team di Madrid, 
apesar cu e team a proclama campeon den 
Liga. 

“Mi no ta arepenti di a sali di Real Madrid, 
paso porta cumi nan lo no a gana Liga. Mi 
ta contento pa Real Madrid y pa a tuma e 
decision di laga e futbol na e momento ey”, 
el a indica. 

Den su bida nobo, Zidane a destaca e tempo 
cu ta disfrutando rondona pa su famia. 
“Mi ta hasi hopi cos, pero mas cu tur mi 
ta cu mi famia paso ora tabata hunga mi 


tabata poco tempo na cas. AWo mi ta hopi 
mas y disfrutando cu e muchanan, mi tin 
di cuatro cu tin solamente dos aña. Tambe 
mi ta dedica na curso y acto cu tin, mi ta 
disfrutando di bida”. 

Mirando e futuro mi kier bolbe na e mundo 
di futbol. 

Su deseo ta siña e mas chikito nan. “Mi no 
ta wak den un oficina y como entrenador 
mi’n ta kere tampoco. 

Pa awo, loke tin cu hasi ta mas cu tur dis- 
fruta di tur loke a disfruta t’e cu awo. Den 
su momento lo gusta ta cu e muchanan y 
debolbe e futbol cu el a siña”. 



SV Britannia 
cu clinica pa 
entrenadornan 

DIALUNA 17 y diamars 18 di December proximo directiva di SV 
Britannia a organisa y prepara un clinica pa tur su entrenadornan, 
assistant entrenador y ajudantenan pa tur e divicionnan. 

Meta principal di e clinica aki ta pa hisa y structura e nivel di 
entrenamento pa e divicionnan Mini Baby, Baby, A, B, Menor y 
Junioren. E clinica ta cuminsa pa 6or di atardi y lo termina pa 8or 
di anochi. E prome clinica lo ta bao engargo di Herbert Beeldsnijder 
y asina lo sigui mas clinicanan pa progreso di nos futbol na Aruba 
y di nos organisacion particular. 

Nos ta prebecha e dianan liber cu tin pa duna e clinicanan aki y 
directiva ta conta ariba presencia di tur persona cu tin di haber cu 
giu di nos futbollistanan. 




Ultimo Weekend!!! 


Cu cada compra di Afls. 25 bo tin 


chens pa gana tremendo premionan* 


Sorteo: Dialuna 17 di December 2007 
Lugar: WEMA Boulevard pa 4pm. 


Orarionan di WEMA ta 
Dialuna pa Diabierna di Sam-ópm, 
Diasabra di 8am-5pm y 

Diadomingo di 9am-1 pm te cu fin di anja! 

Ya a haya reemplasante 

Heikki Kovalainen lo ta e segundo piloto di McLaren 


E team britanico McLaren-Mercedes a yega na 
un acuerdo pa e finlandes Heikki Kovalainen ta 
e segundo piloto pa e temporada 2008, den cual 
lo tin como compañero e ingles Lewis Hamilton, 
pa su competitividad despues di a keda sin lugar 
den Renault despues di e regreso di Fernando 
Alonso pa e cas frances. 

“Nos tabata tin varios opcion habri y semper nos 
a move pensando den e decision mas competitivo 
como piloto, pa loke nos ta kere cu Lewis y Heikki 
lo forma un combinacion hopi bunita”, e respon- 
sabel di e team, Martin Whitmarsh a bisa. 

E eleccion di Kovalainen ta mantene e spaño 
Pedro Martinez de la Rosa como e tercer piloto, 
cual lo tin pa yuda di Gary Paffett ora ta rekeri pa 
participa den e testnan di e auto britanico. 

E comunicado di e team britanico a indica cu 
e finlandes y Hamilton, actual subcampeon di 
mundo, “lo comparti un gran temporada como 
nobato den 2007 y a comparti un autentico pa- 


sion pa gana y ta mihor. Heikki a causa un gran 
impresion y e actuacion di Lewis tabata extraor- 
dinario y ta papia pa su mes”. 

“Mi ta sigur cu lo ta bay tin presion riba un cu e 
otro den e pista y lo bay traha bo nunto. Ademas, 
cu Pedro como prome piloto di test y Gary, tin 
un grupo hopi poderoso y ta deseando pa yega 
2008”, Whitmarsh a bisa. 

Norber Haug, vicepresidente di Mercedes-Benz 
Motorsport a comenta cu Heikki ta un piloto di 
talento cu ya a demostra su posibilida durante e 
temporada di su debut den e Formula Uno. 

E mihor actuacion di Heikki tabata na e Gran 
pre di Hapon, unda a caba di dos patras di Ham- 
ilton den condicion extremadamente dificil pa 
e humedad. 

No ta solamente un piloto liher, tambe un di 
esnan mas consistente y a caba tur e gran pre 
except e ultimo, loke a situa entre e cinco piloto 
cu a bolbe den 2007”. 



mMFim 


Aaron Rowand a yega na un 
acuerdo cu San Francisco Giants 

AARON Rowand a yega na un acuerdo di un contract di 60 
miyon dollar pa cinco temporada cu Giants, dunando e team 
e center fielder regular cu tabata busca. 

Rowand di 30 aña, ta spera cu ta di cinco den e orden di bateo 
pa San Francisco despues di pasa e ultimo dos temporada cu 
Phillies. Ta bin di su mihor temporada, unda a gana su prome 
Guante di Oro y tabata selecciona pa All Star mientras tabata 
hunga pa Phillies na logra gana e Division East di Liga Nacional. 
A bat pa .309 cu 27 homerun y su mihor total den su carrera 
den impulsa (89), anota (105), hit (189) y double (45) den 161 
wega. Apesar cu e manager Bruce Bochy a bisa cu Rajai Davis 
lo tin e oportunidad di gana e posicion den e spring training, 
Rowand tabata treci pa cuminsa center. Esey ta significa cu 
Dave Roberts tin cu move pa left field, reemplasando e king 
di homerun Barry Bonds y Randy Winn lo keda den e banda 
drechi mientras cu Davis y algun di otro outfielder hoben lo 
comparti rolnan di reservista. “Aaron ta un hungador completo 
cu ta den su mihor momento y lo yuda sali di dos problema, e 
ta un outfielder defensivo y yena di talento y un gran bat den e 
medio di e alineacion”, e general manager a bisa. “Su habilidad 
den center field ta definitivamente esun pa nos stadion y lo 
yuda na trece mas stabilidad den e parti di pitcher”. 



Akinan e pasado no ta hunga 

Paolo Maldini a bisa cu e final di 
Mundial di Club lo ta un historia 

E capitan di Milan, Paolo Maldini, a duna e importancia na e an- 
tecedente y a confia cu na final di diadomingo contra di Boca Jrs. 
pa e mundial di club lo ta diferente cu esun di 2003 pa a perde e 
Copa Intercontinental. “Esaki ta un wega di otro historia cu esun di 
2003. Tin un bunita sensacion y nos ta mihor prepara cu e ultimo 
biaha”, el a bisa. Cuatro aña pasa, Boca a gana pa pinalty riba Milan 
den e final di e Intercontinental, cu tabata un wega di e campeon 
di Copa Libertador di Suramerica cu e ganador di Europa.“E wega 
aki ta otro manera esun di Atenas contra di Liverpool tabata otro 
historia na e final di Estambul”, el a bisa riba e dos finalnan contra 
e inglesnan pa UEFA Champions League den 2005 y 2007. Maldini 
a bisa cu Boca cu ta un team cu experiencia y bon prepara. “E ta 
un team argentino clasico, cu ritmo slow”, e veterano a bisa, cu a 
anuncia su retiro pa final di temporada. Mescos cu e tecnico Carlo 
Ancelotti, Maldini ta kere cu mester presta atencion special na e 
goleador Martin Palermo. “Tin cu ta hopi atento pa e hungador 
Palermo. Asina a gana Real Madrid, den e final di Intercontinental 
2000 ”. 

Dos Blackbelt mas di Tang Soo Do na Aruba 


TANKI Leendert, recien a tuma lugar e presentacion di faha preto 
di e dos candidatonan di Aruba Tang Soo Do Shi Sun Studio. Ulti- 
mamento e arte marcial Koreano ta hopi den noticia. Esey ta debi 
na e hecho cu e simianan cu a wordo planta na anja 2001 a duna 
su frutonan. Tanto pa Marylou Tromp y Myron Vrolijk e tabata un 
sorpresa y un momento emocional ora cu nan a wordo presenta 
nan blackbelt dor di Kyo Sah Nim Richard Vrolijk. Meimei di fa- 
miliaresnan e ceremonio a yega su punto mas halto ora cu e dos 
blackbeltsnan aki a huramenta como blackbelts nan official di nan 
dicho Federacion. Un mayoria di e grupo di Shi Sun Tang Soo Do 
Studio a presencia e ceremonia aki. Na final e otro alumnonan por 
a felicita Marylou y Myron. Despues di e parti protocolario a sigui 
un brindes chikito. Despues a continua cu un les caminda nan por 
a intercambia y yuda asisti den les. E dos studiantenan aki ta dos di 
e grupo original cu start cu e ensenjansa di e arte marcial di Tang 
Soo Do na juli 2001. Awendia Aruba ta conta cu no menos cu 8 
blackbelt legitimo den e arte di Tang Soo Do for di cual 4 ta sali 
for di e grupo original di anja 2001 cu grado di prome Dan. Tur e 
blackbeltnan aki tin un solo meta cual ta sigui expande e arte aki 
na Aruba. Kyo Sah Nim Richard Vrolijk kier tur e blackbeltnan di 
Tang Soo Do hopi exito. 






Comp e ^ N ° 



12/ 15/2007 

1/ 1... SEMBRA PAZ Y AMOR - SHARON ROSE 
2/6.. BEAUTIFUL GIRLS - SEAN KING 
. THOSE WHERE THE DAYS - SHAGGY AND NISHA 
4/2.. QUIZAS SI QUIZAS NO - VICTOR MUNOS 
5/3.. NO ONE - ALICIA KEYS 
6/10.. ME ENAMORE - JUANES 
7/ 4.. THUNDAH - ALISON HINDS 
8/12.. LA LEY DE AMARTE - TAMARA 
9/ 7.. ALGUIEN COMO YO - EDDIE HERRERA 
10/ 15.. GIVIN ME A RUSH - TYRA BOWLING 
11/16.. GIME MORE - BRITNEY SPEARS 
12/19 .. YOU DANCE - CUPID AND AUBREY 
13/17.. HIPOCRITAS - EDDIE HERRERA 
14/ 9.. STRANGE NAME - BLACKIE 
15/ 8.. TEK WEH YUH SELF - MR. VEGAS 
16/ - A TI - EROS RAMAZOTTIE 
17/ - A DONDE - JOHN SECADA 
18/ - HOLD ON - JONAS BROTHERS 
19/- HAY AMORES - SHAKIRA 
20/ 18.. AMOR 





4MOR SINCERO - OPALO \ 


Aruba's Top 20 produced by: lohnny Habibe 
For Hit 94 Me ga 88 FM stereo J— 

FABIO Capello tabata nombra diabierna como e tecnico nobo di 
e seleccion di futbol di Inglaterra. 

E Federacion ingles di Futbol a bisa cu e italiano a firma un con- 
tract cu un duracion di cuatro aña y mei, y lo tuma e team dia 7 
dijanuary. 

Capello lo reemplasa Steve McLaren, ken tabata kita luna pasa ora 
Inglaterra a faya logra clasifica pa Eurocup di otro aña. 

E cuerpo tecnico di Capello lo inclui su asistente nan Franco Bal- 
dini y Italo Galbiati, e entrenador di keeper Franco Tancredi, y e 
preparador fisico Massimo Neri. 

E federacion a indica cu Capello lo tuma na cuenta e posibilidad 
di inclui un ingles den su cuerpo tecnico. 

E hunta di federacion a aproba diahuebs e contratacion di e ex 
entrenador di Milan, Roma, Juventus y Real Madrid, pero ambos 
parti tin cu pone e toke final na e contract segun a informe di 
prensa lo paga 12,2 miyon di dollar anual. 



Ya a pone e firma 


FA a confirma e nombramento di Fabio 
Capello como entrenador di Inglaterra 




Ta fin di aña atrobe, y nos 
a caba di recibi mercancia 
nobo pa grandi y chiquito. 

Bishita nos na Manchito’s 
pa bo escoge bo mihor flus, 
dashi, caminsa y 
mucho mas 


Nos ta spera 
riba Boso, sin 
compromiso 


SCHEDULE FORWEEK 50 | DECEMBER 12- DECEMBER 18 


AT RENAISSANCE - ORANJESTAP 


£3D 

MICHAELCLAYTON 

daily: 4:50 

matinee: 11:50 

7:15 

2:10 

9:40 

late show: 

12:05 


□E 

LIONS FOR LAMBS 

daily: 4:05 

matinee: 12:05 

6:10 

2:00 

8:10 

late show: 

10:10 

12:10 


rpGi 

ENCHANTED 

daily: 5:10 

matinee: 12:30 

7:30 

2:50 

late show: 



nsz\ 

HITMAN 

daily: 9:50 

matinee: 


late show: 

11:50 


PG^ 

FREDCLAUS 

daily: 4:35 

matinee: 12:05 

2:20 

late show: 

12:00 

NJW 


ATONEMENT 

dailiy 6:50 

matinee: 

9:25 

late show: 

11:55 



CHAOS 

daily: 4:40 

matinee: 12:10 

7:00 

2:25 

9:15 

late show: 

11:30 

NEW 

rpGi 

ALVIN AND THE CHIPMUNKS 

daily: 4:00 6:00 

matinee: 12:00 2:00 

8:00 

late show: 

10:00 

12:00 



AT PASEO HERENCIA - 

PALM BEACH 



nsz\ 

LIONS FOR LAMBS 

daily: 4:25 

matinee: 12:20 

6:30 

2:20 

8:25 

late show: 

10:25 

12:25 


PG 

ENCHANTED 

daily: 4:15 

matinee: 12:00 

6:25 

2:10 

late show: 



□c 

HITMAN 

daily: 8:30 

matinee: 

10:30 

late show: 

12:30 


rpGi 

FREDCLAUS 

daily: 4:10 

matinee: 11:50 

6:20 

2:00 

late show: 

12:00 


csj 

SAWIV 

daily: 8:40 

matinee: 

10:35 

late show: 

12:25 


PG-11 

THIS CHRISTMAS 

daily: 5:00 

matinee: 12:10 

7:30 

2:35 

9:50 

late show: 

12:10 

NEW 

□E 

MICHAEL CLAYTON 

daily: 5:15 

matinee: 12:30 

7:40 

2:45 

10:00 
late show: 

12:20 


rpGi 

ALVIN AND THE CHIPMUNKS 

daily: 4:20 6:20 

matinee: 12:15 2:15 

8:20 

late show: 

10:20 

12:15 



DRIVE-IN December 13 - December 19 


PG-13 ELIZABEH: THE GOLDEN AGE 

Thu & Sun: 8:00 Fri & Sat: 8:00 & 10:30 

E3D BEOWULF 

Monday thru Wednesday: 8:00 

Kosh Kosh E Burico Berde di Aruba 



"MAMI, pakico mi no ta parce 
Twinkle? Pakico mi no ta shini- 
shi manera Tu Tu, mi amiguita? 
Of preto manera Pepper?" 

Kosh Kosh ta e burico berde di 
Aruba.E ta e unico cu ta berde 
y e no ta gusta esei. E no kier ta 
otro, e kier ta mescos cu su ami- 
guitonan Kromoor y Pepper. 
Den cuater storia Kosh Kosh ta 
purba deshaci di su color berde. 


En busca di un otro color e ta 
pasa den aventuranan increibel 
y fascinante. 

Kosh Kosh y su amigonan di e 
reserva di burico na Aruba a 
para modelo pa e storianan di 
fantasia aki. Danki na Funda- 
cion Salba Nos Burico awor nan 
ta biba den e reserva aki. Cu e 
ganashi di e buki aki e burico- 
nan por wordo cuida. 


Fundacion Salba Nos Burico, un 
organisacion caritativo na Ar- 
uba, ta aloha buriconan malo, 
maltrata, herida y di edad. 
Mañan, diasabra 15 di decem- 
ber 2007 e outora di e buki aki, 
Sra. Desiree Eldering, lo ta na 
Van Dorp Book & Office na 
Dakota di 11.00 a.m -1.00 p.m 
pa firma su bukinan pa esnan 
interesa. 


Otro siman oficina principal ta keda habri merdia 


SERVICIO di Impuesto ta re- 
corda su clientenan cu nan por 
haci pago delanta di impuesto 
di vehiculo di motor di aña 2008 
(motorijtuigenbelasting 2008). 
E clientenan cu ta desea di haya 
nan plachi di number e aña aki 
tin te otro siman pa haci pago. 
Alabes Servicio di Impuesto ta 
participa cu den e siman di 17 di 
december e seccion di caha no 
lo sera merdia na e oficina prin- 
cipal na Paardenbaaistraat. 

E aña aki e clientenan por haci 
pago tanto na Servicio di Im- 
puesto mes of via banco. 

Pago na Servicio di Impuesto 
mes 

E pago na Servicio di Impuesto 
mes por sosode tanto na oficina 
principal na Oranjestad como 
na e oficinanan ausiliar den 
e districtonan di San Nicolas, 
Santa Cruz y Paradera. 

Orario di caha 
Di dialuna pa diabierna: 


Na Oranjestad: mainta di 7:45 
pa 11:45 y atardi di 1:15 pa 
3:30 

Na e oficinanan ausiliar na San 
Nicolaas, Santa Cruz y Parad- 
era: mainta di 8:30 pa 11:45 y 
atardi di 12:15 pa 2:45. 

Alabes Servicio di Impuesto ta 
participa cu durante e siman 
di 17 di december e seccion di 
caha na oficina principal ta keda 
habri henter dia. E orario den e 
siman ei lo ta di 7:45 di mainta 
NON STOP te 3:30 di atardi. 
Dia 21 di december proximo, e 
orario lo ta di 7:45 mainta non 
stop te 1:00 di merdia. 

Con por haci pago 
E cliente por paga sea cu placa 
cash, “debit card” (maestro), 
bankcheque of kassiercheque. 
Tene cuenta cu pa e impuesto di 
vehiculo di motor no ta posibel 
pa paga cu cheque personal. 

Rekisitonan ora di haci pago 


Pa haci e servicio mas eficiente 
y lihe Servicio di Impuesto ta 
pidi su clientenan pa no lubida 
ditrece: 

1. Prueba di registro di 
e vehiculo di Servicio di Im- 
puesto. 

2. Recibo di e pagonan di 
impuesto di aña 2007. E clien- 
tenan cu ainda debe impuesto 
di aña 2007 lo mester caba di 
paga esaki prome cu e por paga 
e impuesto di aña 2008. 

Pa plachi di number cu ta exigi 
un permiso (vergunning) man- 
era bus, taxi, v-auto, plachi 
“O” y “T”, e cliente/portador 
di un permiso por haci pago 
unicamente na Servicio di Im- 
puesto. Esaki ta pa motibo cu 
mester controla si e permiso 
ta valido na momento di haci 
pago. Si e permiso no ta valido 
e cliente no por haci e pago di 
impuesto. Den un caso asina e 
cliente mester regla su permiso 
na DOPV prome. 


Escritor Arubiano 
destacando na 
Hulanda 


NA Hulanda, e conocido autor Quito Nicolaas a keda nombra como 
e arubiano pa luna di december 2007. Esaki pa motibo di su popu- 
laridad grandi na Europa, e manera con e ta destaca na Hulanda y 
e forma con e ta distingui su mes dor di su obranan literario. 

Durante e aña aki e escritor/poéta a duna diferente presentacion 
na Hulanda. Entre otro durante e Boekenweek el a declama den 
Teatro Corossia hunto cu e conocido poeta Remco Campert y Bart 
Chabot. Siguientemente el a duna un charla na luna di april na 
Universidad di Amsterdam, promoviendo asina 'ki e conocimento 
encuanto nos Literatura Arubiano. Pa e studiantenan di e Facultad 
di Letranan el a trata e tema di ‘Literatura na Papiamento’. 

Na e ciudad di Utrecht a celebra na mei e asina yama Caribbean 
Express, un evenemento caminda tambe e poéta arubiano a par- 
ticipa. Den e programa aki cu a trata e historia colonial di Hulanda 
y su ex-colonianan, el a declama algun poéma cu ta trata e temanan 
soberania y e deseo di su pueblo pa ta liber. 

Su ultimo actuacion prome cu e periodo di vacacion grandi, ta- 
bata durante e anochi cultural Kunstenaars voor Suriname, unda 
tambe el a declama algun di su poémanan. Akinan el a presenta 
entre otro e poéma Litteken, cu el a declama durante e desvelo di 
e monumento nacional di esclavitud na Amsterdam y pa cual el a 
cosecha fama na Hulanda. 


Cu apertura di e Biblioteca nobo na Amsterdam, el a ser invita pa 
declama algun di su poémanan. Pero tambe den cuadro di e We- 
ganan di Reino na Den Haag, el a haci su presentacion durante e 
programa De Kleur van mijn eiland. Na luna di september e tabata 
invitado durante e Dag van de dialoog, un encuentro entre esnan 
mas conoci den nan ciudad pa papia riba un tema di importancia 
nacional. Celebrando e 100 aña di Literatura Arubiano el a duna 
na luna di november un charla na Cas di Aruba. Akinan el a pro- 
fundisa e bida literario cu tabata existi na Aruba durante siglo 19 
y en particular e obranan di Fechi Beaujon. 


E aña cu ta transcuriendo tambe el a lansa su website Gedachten 
in gedichten, ariba cual por topa cu diferente informe cu ta toca 
Literatura caribense, arubiano y antiyano. Actualmente e ta fi- 
nalisando su novela na Hulandes cual lo keda publica otro aña. 
Mientras dia 19 di januari 2008 e lo ta hurado durante e festival 
di Winternachten na Den Haag. Na luna di maart el lo duna un 
otro charla interesantismo na e ciudad di Utrecht. Riba e website 
http://arubiano.eu por lesa e entrevista cu su persona. 


Ihakplaci 


Abona y ricibi bo corant preferi te na 
porta di bo cas tur mainta 



Abona yama 583-1400 

La Cabana a Celebra un di Tres Cuartal Exitoso 


E hefenan di departamento y 
miembronan di gerencia di La 
Cabana Beach & Racquet Club 
a pasa un atardi tranquilo hunto 
na Park Arawa, comiendo deli- 
cioso barbeque y disfrutando di 
un open bar, acompaña pa mu- 
sica di DJ Crossfire. E Departa- 
mento di Recursonan Humano 
a organiza un variedad di wega 
leuk manera domino y wega 
di carta, sigui pa caredanan 


divertido. 

Mientras cu awa a yobe na cum- 
insamento di e atardi, despues 
e cielo a bira cla, net na tempo 
pa honra e ganadornan di e di 
tres y di cuater cuartal. 
Nominadonan, Tony Ponson, 
e controlador financiero asis- 
tente, y Efigenio Dania, hefe 
asistente di ingenieria, a wordo 
presenta na nan coleganan, 
hunto cu e nominadonan pa e 


di cuater cuartal, Myriam Cour- 
tar, e housekeeper ehecutivo, 
y Marc Anthony, Gerente di 
Accounting. 

E ganadornan pa e di tres y di 
cuater cuartal, Efigenio y Marc 
Anthony respectivamente, a 
ricibi un bunita plakaat for di 
Gerente General Joe Najjar y 
100 streya pa wordo gasta riba 
regalo y sorpresa, como tambe 
e custumbrado envelop. 




Centro Kibrahacha celebrando Dia di Voluntario 


CENTRO Kibrahacha a celebra 
“Dia di Voluntario” cu un cena 
na La Terrasa restaurant. Coor- 
dinador di Centro Kibrahacha 
Diana Uchtmann a gradici, 
tambe den nomber di Direc- 
tiva, tur e voluntarionan cu ta 
traha na Centro Kibrahacha pa 
nan trabao incansabel durante 
henter aña pa nos grandinan. 
Tur e voluntarionan a disfruta 
di un cena hopi dushi di Pasco, 
prepara especialmente pa nan 
dor di La Terrasa restaurant. 




HOTLINE 

733-8477 

Pigicel 

Spera Mas. Hanja Mas. 

Den su propio accion di ‘thanksgiving’ 

Playa Linda ta celebra cu su staff di empleado leal 


DEN loke ya a bira un tradicion 
na Playa Linda Beach Resort, 
cada empleado cu a conmemora 
un aniversario cu e resort e aña 
aki, recientemente a ricibi treat 
di un almuerso celebrativo na 
Amazonia, completo cu e miho 
cuminda, ambiente ameno y 
un abundancia di elogio bon 
mereci pa e staf di empleado 
dedica. E mayoria di emplea- 
donan honra e aña aki ta em- 
pleadonan leal pa hopi tempo, 
unda reconocemento special a 
ser otorga na esnan cu a marca 


un impresionante binti aña na 
e resort. 

“Nos ta realisa cu e no ta djis 
Housekeeping ta e ‘curason 
di e cas’ pero cu ta algo cu ta 
presente den cada persona cu ta 
traha na Playa Linda, especial- 
mente e talentoso empleadonan 
cu a dedica asina tanto aña di 
servicio balioso na e resort/’ 
asina Gerente General, Jan van 
Nes, a splica. “Cada ken cu ta 
ser honra e aña aki, ta un parti 
importante di e team y corecta- 
mente merece reconocemento, 


merito y gradicimento di nos.” 

Durante henter aña, emplea- 
donan cu ta completa un ani- 
versario di hubilo cu e resort 
ta ricibi e tradicional envelop 
riba e dia cu originalmente el 
a drenta servicio. Sinembargo, 
comparti un comemento di ani- 
versario tambe a bira un tradi- 
cion importante. E hubiladonan 
cu a gosa di e tratamento special 
e aña aki a inclui empleadonan 
di 20 aña di servicio: Luz Elena 
Pineda di Housekeeping, Carli- 


to Maduro di Oficina Ehecutivo 
y Pearl Baptiste di Accounting. 
Marcando diescinco aña cu e 
resort, ta haya, Joselito Lopez 
di Loss & Prevention, Ciro Pi- 
mentel di IT y Elvia Arrindell- 
Grovell y Sandra Jacobs-Roza 
di Housekeeping. Empleado 
cu diez aña di servicio a inclui: 
Evadne Francis-Greenfield di 
Housekeeping, Jozef Tromp 
di Grounds y Yvonne Kelly-La 
Rota for di Front Office. Honor 
pa cinco aña na pia di trabou a 
keda comparti entre Catalina 


Ramos, Mildred Croes y Do- 
ris Goyeneche De La Cruz di 
Housekeeping, como tambe 
Arnold Parlan di Grounds. 

Cu asombroso 180 aña di expe- 
riencia hospitalario, representa 
entre e 14 empleadonan, Playa 
Linda Beach Resort sin duda tin 
motibo pa celebra. Na conclu- 
sion di e almuerso festivo, cada 
empleado conmemorando un 
aniversario a ricibi un potret 
den cuadra como souvenir, yab- 
ero y un plakaat, como tambe e 
admiracion di nan coleganan. 




“90.bisa mi. 

Dialuna te cu diabierna 
10:00 a.m. -11:00 a.m. 

www.canal90fm.com / email: canal90fm@hotmail.com 

Mobile Bazaar di SETAR ta na caminda... 


SETAR N.V. ya a anuncia e 
evento cu henter comunidad ta 
sperando riba dje, esta e Mobile 
Bazaar cu ya a bira un evento 
anual cu no por falta mas na 
Aruba. E aña aki lo e tuma lu- 
gar diadomingo awor dia 16 di 
december! 

Ademas di ta un dia pa brinda e 
comunidad di Aruba e oportu- 
nidad pa cumpra un por acudi 


pa goza di e diferente gruponan 
di gaita cu ta presenta e dia ey 
na e oficina principal di SETAR 
na Seroe Blanco. E aña aki 
tin gruponan manera Grupo 
Amistad, Los Sobrinitos, Aru- 
galdo, Paranda ta Nos, Gaita 
Espectacular, Grupo di Betico, 
Gaita Ritmo y Mas, Katatumbo, 
Katatumbito, Sensacionales, 
Maruba y Goza Gaita. E gana- 
dor di Sparkling Tour 2007 



aria, 

Humphrey Obispo lo tey tambe 
cu su hitnan nobo nobo. Lo tin 
presentacionnan henter dia 
desde 8’or di mainta te cu 10’or 
di anochi. E benta di celular lo 
cuminsa pa 9’or di mainta y ta 
termina pa 7’or di anochi. Claus 
lo ta presente pa tur e much- 
anan y tambe lo tin un Dino 
Jump pa nan hunga henter dia. 
E bar y cushina lo ta bon surti. 
Tambe lo tin ice-cream gratis pa 
esnan cu bishita Mobile Bazaar 
2006. 

Lo tin un variedad amplio di 
diferente modelo di celular y 
tambe algun modelo nobo cu 
ta keda introduci na e Mobile 
Bazaar. No ta falta e benta di 
accesorionan pa bo celular 
na prijsnan hopi atractivo. E 
highlight di e evento sigur lo 
ta e final di e campaña di Fin 
di Aña caminda tur clientenan 
cu a haci nan compra durante e 
temporada aki of ta un cliente 
postpaid di SETAR por a par- 
ticipa aden. 

E premionan Grandi e aña aki lo 
ta entre otro viahe pa 2 persona 
riba barco di crusero, Biahe pa 
New York, Biahe pa 2 persona 
pa Corsow y Room make over. 
giftcertificates y hopi mas. 

Naturalmente na e parti final di 
e anochi, e show di vuurwerk. 
Esaki sigur lo ta un evento spec- 
tacular pa grandi y chikito por 
wakygoza didje! 

Cobransa di “Grondbelasting” 2007 


E ultimo termino di pago ta caduca dia 


SERVICIO di Impuesto ta 
recorda tur cliente cu a ricibi 
un cobransa di impuesto riba 
propiedad inmobil (grond- 
belasting) di aña 2007, cu 
e ultimo termino di pago ta 
caduca dia 3 di januari 2008. 
Normalmente e fecha aki 
lo mester tawata dia 31 di 
december 2007, pero debi cu 
Servicio di Impuesto lo ta sera 
riba e dia ei, e cliente por haci 
su pago riba e siguiente dia di 
trabou esta dia 3 di januari 
2008.Pago di cobransa 
Un cliente por scohe pa paga 
su cobransa den un solo biaha 
of den termino. Manera co- 
noci, lei ta permiti pa paga e 
cobransa den cuatro termino. 
Cada termino ta consisti di 
tres luna (cuartal) y ta caduca 
e delaster dia di cada tres luna 
di e aña coriente (30 di maart, 

30 di juni, 30 di september y 

31 di december 2007). E ter- 
mino legal cu a caduca caba na 
momento cu e cobransa sali, 
mester wordo paga dentro di 
un luna despues di fecha di e 
cobransa. 

E cobransa di aña 2007 ta fe- 
cha 24 di september 2007. 

Si e pago no sosode (na tem- 
po)Den caso cu e cliente no a 
paga of no a paga suficiente 
manera menciona ariba, e 
ora Servicio di Impuesto por 
cuminsa cu e proceso di co- 
bramento mesora despues cu 
un termino a caduca. 

Pesei ta consehabel pa tur 
cliente tene cuenta cu e termi- 
nonan legal y haci e pagonan 
manera lei ta stipula. Esaki ta 
importante pa evita cualkier 
inconvenencia. 

Areglo di pagoDen caso cu e 
terminonan legal di pago ta 
causa dificultad financiero pa 
un cliente, e cliente por acudi 
na Servicio di Impuesto pa 
haci un peticion pa un areglo 
di pago. Na e loket di Infor- 
macion, e cliente por haci un 
peticion pa un areglo di pago 
di un maximo di 6 luna. Pa un 
areglo di pago di mas cu 6 luna 
e cliente mester haci un cita cu 
un funcionario specialisa den 


asunto di cobramento, un asi- 
nayama “invorderaar”, kende 
lo atende e cliente personal- 
mente. Ontvanger ta evalua 
tur peticion y ta dicidi si e ta 
honra e peticion of no. 
Servicio di Impuesto ta con- 
seha e cliente cu no por paga 
su cobransa dentro di e ter- 
minonan legal, pa e pasa mas 


3 di januari 2008 

pronto posibel na su oficina 
y haci un peticion pa un are- 
glo di pago. Asina e cliente 
por evita cu Ontvanger ta 
cuminsa of sigui cu e proceso 
di cobramento di e belasting. 
Pues e cliente mes por evita 
un aanmaning, loonvordering , 
dwangschrift y eventualmente 
ponemento di beslag. 


4 I! Mementomori Funeral Home N.V. 




Yolanda - Leo - Eugene 
Tel: 5833358 - Fax: 5837711 


“Mi ta confia den bo grasia, 
mi curazon ta hubila bo salbacion. ” 


Ps. 13:5 


Cu inmenso tristeza na nos curazon, nos ta participa fayecimento di: 



Marco 


uin 


mihor conoci como: “Mach 
na edad di 90 aña 

Na nomber di su: 

yiunan: Jan Pieter Irausquin y famia 

Sra.Vda. Glenda Irausquin-Solognier y Booshi Stamper 
Pedro Irausquin 

Juan y Yolanda Irausquin-Zavala y famia 
Pascual y Netta Irausquin-Kamperveen y famia 
Crecencia y Clemente Gonzalez-Irausquin y famia 
Casimiro Irausquin 

nieta y nietonan: Mario y Soraya Irausquin-Werleman 
Magaly Irausquin y famia, Gilbert Croes 
Jacqueline Irausquin y famia 
Mila Irausquin y yiunan 
Jamilsa Irausquin y yiu 
Mark Irausquin 
Miloushka Irausquin 
Bianca Gonzalez na Venezuela 
Vislene Gonzalez y yiunan na Venezuela 
Milagros Gonzalez na Venezuela 
bisanieto y bisanietanan 

taratanietanan: Erilienne, Raichline Irausquin 

rumannan: Victoria Helder-Irausquin y famia 

Julianita Irausquin y famia 
Maria Werleman-Irausquin y famia 
Maximina Irausquin y famia 
Marcel “ Buchi ” y Livia Irausquin-Feliciana y 
famia 

Swa y cuñanan: Modesta Zavala y famia na Venezuela 
Sarafina Carmichael y famia 
Estanislao “ Chao ” y Trinita Stamper-Feliciana 
y famia 

Laura Stamper y famia 
Leon y Lucia Stamper-Wever y famia 
iha: Frans Stamper y famia 

amigonan di cas: Marushka y Cai Kock y famia 
Edwin Arends, señora y famia 

sobrino y sobrinanan, primo y primanan, comer y compernan, 
y demas famia ta invita tur amigo, bisiña y conoci pa asisti na e acto di 
entiero cual ta tuma lugar diasabra dia 15 di december pa 3'or di atardi 
saliendo for di cas Mabon 22-A pa Misa Cristo Rey, na Brazil despues 
pa santana catolico na Savaneta. E resto mortal lo ta reposa for di 10'or 
di mainta na cas Mabon 22-A. 


Adres pa condolencia: 


Mabon 22-A 

di 7'or di anochi pa dilanti 

i Mementomori Funeral Home N. 

Yolanda - Leo - Eugene 

“ E ta wak pa tur cos bay bon den su cas, 

Su yiunan ta para y ta bendicioné, 

Tin hopi mama bon, pero ningun no por igualé. ” 

Prov. 31:27,28,29 

A bay sosega cristianamente den brasa di Señor, nos mama, wela, 
ruman y tanta stima: 



Sra. Vda. Maria Josefa Maduro-Kelly 

mihor conoci como: “Marietjie” of “Ija” 

Na nomber di su: 

yiunan: Jodrick “Juni” Maduro y Daphne Tromp y yiu 

José Alfredo “Fredo” y yiunan 
Mirla y Lucho Werleman-Maduro y yiunan 
Raul Maduro 

nieta y nietonan: Ann-Mary y Andrew Werleman 
Mallox y Josciyenne Maduro 
Jhanice Maduro 

rumannan: Simon y Cecilia Kelly y yiunan 

Regina Kelly y yiu 

Teresita Gibson y Louis van Delden y yiu 
Monica y Vicente Croes-Kelly y yiunan 
Jacintha Kelly y Minguel Croes y yiunan 
Andrea y Feliz Kelly y yiunan 
Lena y Leo Hethania y yiunan 
Stanley y Nel Kelly 
Cecilia Kelly y yiunan 
Frans Wolff y yiunan 

swa y cuñanan: Sofia Maduro-Geerman y famia 
Maria Maduro-Geerman y famia 
Feliz y Genoveva Maduro-Geerman y famia 
Dominico Maduro y yiunan 
Fernando y Manira Maduro-Boekhoudt 
Aida Maduro-Geerman y famia 
Catharina y Thomas Angela-Maduro 
Didi Maduro-v/d Biezen y famia 
amigonan: Francisca y Doy Bernabela, Mommy y Alicia 

Tromp, 

Tina Geerman, Grupo di primanan, Annelies y 
Boy Schoop, Miembronan di Sonrisa 
sobrino y sobrinanan, tanta y omonan, primo y 
primanan, comer y compernan, ihanan, 
famia: Kelly, Werleman, Tromp, Gibson, van Delden, 

Croes, Hetharia, Wolff, Flanegien, 

Khalil, Perez, Gei, Figaroa, Yarzagaray, Diaz, 
Gomez, van Meeteren, Chow, Samson y demas 
famia ta invita tur amigo, bisiña y conoci pa asisti 
na e acto di entiero cual dia y ora lo wordo anuncia 
despues. 

Na lugar di flor of krans un donacion pa “Sonrisa ” lo ta altamente 
aprecia. Lo tin un box disponibel den Misa pa e bunita gesto aki. 

Adres pa condolencia: lo wordo anuncia despues. 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 

Monica Kock, parlamentario MPA 

Ley di Minister Swaen cu ta dicidi si 
bo merece un donacion 

A pasa den pura 


RECIENTEMENTE MPA a 

trece dilanti cu Minister Swaen 
tin den su ley di cambio di 
winstbelasting cu e lo dicidi 
indirectamente ken lo haya un 
donacion. Minister a bin cu e 
cambio cu solamente donacio- 
nan duna na misa, instancianan 
charicativo, cultural y weten- 
schappelijk cu ta wordo men- 
ciona riba e lista determina dor 
di Minister por wordo deduci di 
winstbelasting. Kier men awo ta 
Minister ta bai dicidi cua instan- 
cia of organisacion por ricibi 
un donacion. Si bo no ta riba e 
lista e ta bira mas duro pa haya 
un donacion. Kico e motibo ta 
di Minister pa determina ken 
por haya donacion y ken no, no 
ta cla. Pakico Minister mester 
tanto poder pa dicidi cua organ- 
isacion ta merece un donacion 
no ta cla. E ta parce mas cu 
Minister kier mas poder den e 
fundacionan, lubidando cu tur 
directiva di fundacion ta traha 
voluntariamente. Si no tabata 
pa e fundacionan/instancianan 
lo no tin ayudo social. 

Den e lista Minister no ta men- 
ciona instancianan cu ta traha 
riba tereno di deporte. Tambe e 
donacion ta mara na un maximo 
diAfl. 10.000, = . Ministerno ta 
duna ningun motibo pa kico tin 
necesidad pa limita na ken por 
duna donacion y e maximo aki. 
Instancianan cu tin proyecto- 
nan grandi pa logra, manera 
un edificio lo no por logra esaki 
pasobra un compania no por 
duna un donacion grandi of un 
ambulance of bus. E areglo aki 
no tin sentido y lo trece cu ne cu 
tur instancianan social lo wordo 
perhudica. Ya caba gobierno ta 
cortando den e subsidie di e 
instancianan aki. Cua proposito 
tin den esaki? MPA ta mira cu 
esaki lo trece cu ne cu hopi in- 
stancia caritativo lo sera porta 
of lo no logra nan metanan. 
MPA ta totalmente contra di e 
articulo aki. Ta Minister, y un 
persona, ta dicidi cua instancia 
ta sobrevevi. 

Mas tristo ta cu no ta ni regla 


con bo por logra ta riba e lista 
preferencial di Minister Swaen. 
No ta menciona ki criterio 
mester cumpli cu ne. Tampoco 
Minister no por a splica con 


e procedura lo ta. Si mester 
haci un peticion, na unda y por 
escrito, no ta cla. Ora a puntra 
Minister si por apela e decision 
di Minister ora e ta nenga di 
pone bo fundacion riba e lista, 
Minister a declara cu bo no por 
apela e decision aki, pasobra 
segun Minister e no ta un deci- 
sion. Kier men sector social ta 
total den man di e Minister. 
Tambe MPA a pidi pa publica e 


lista di e organisacionan cu ta 
riba e lista pa cada un sa si e ta 
riba e lista. 

Riba e critica di MPA Minister 
a contesta cu no tin cambio 


realmente den e systema di 
donacion. MPA no ta acepta e 
contesta. Si esey tabata berdad 
no tabatin necesario pa cambia 
e articulo. 


AD PATRES 


f u n e r a 1 


\an Rensselaerstraat 2 

San Nicolas - Aruba 

E-mail: adpatres(á setarnet.aw 


h o m e 

Tel.: (294) 584-2299 
584-8413 
Fax: (297) 584-2266 


Señor ta mi wardador pues mi no tin falta di nada. 

Den cunucu di yerbe berde E ta ponemi sosega 

E ta hibami na awanan trankil pa mi por bolbe haya forsa. Psalmo 23 
vers. 1 y 2. 

Cu dolor na nos curazon nos ta participa fayecimento di: 



Sr. vdo. Winston Franklin Maduro 

Mihor conoci como Wiwi (Taxi 226) 

*8 Januari 1944 +12 December 2007 


Na nomber di su yuinan: 

Elaine y Sjoerd Canninga 
Suhailah Maduro 


Nietonan: 


Rumannan: 


Suegro y suegra: 
Swa- y Cuñanan: 


Cristie y Ian Canninga 

Mathilda (Tida) Maduro Y Famia 
Boei Maduro 
Maria Maduro 

Olga y Gilbert Antonette Y Famia 

Carmen Maduro y Yui 

Cecilia y Mario van der Lee y famia 

Maximo (Chomon) y Candida de Cuba 

Olivia y Ru Faro 

Sheila y Walter Arendsz y famia 

Oswald (Joy) y Ismay de Cuba y Famia 

Karel de Cuba y Migdid de Jongh y Famia 

Walter y Rita de Cuba Y yuinan 

Anna Clara y Tito Lopez y famia 


Sobrino y Sobrinanan: 

Howard, Venetia, Carina, Jenny, Alexander, Rolando, Sharon, 
Sharmaine, Bojoura, Geoffrey, Marny, Ada, Ann, Glenn, Micheal, 
Mario, Susan, Emely, Esmeralda, Franklin y Rosimbo. 

Famia: Maduro, Canninga, van der Kamp, Boyé, Jansen, Campbell, 
Quant, Timmer, Bermudez, Everon, Johnson, van de Croef, Richard, de 
Cuba, Croes, Faro, Arendsz, Wouters, Benen, Lopez, Rodriguez, de 
Jongh, Antonette, ven der Lee, Geerman, Werleman, Schwengle, 
Solognier, Lamper, Habibe, Peña, Ras , Ramirez y Fraser 
Ta invita tur amigo, bisiña, colega y conocirnan pa assisti na e acto 
di entiero cual lo tuma lugar Diasabra , 15 di December 2007 pa 
11’or di mainta saliendo for di Misa Sagrado Curason pa santana 
catolicona Savaneta. 

E resto mortal lo ta reposa for di 9’or mainta den Misa Sagrado 
Curason na Savaneta. 

Lo tin misa pa e difunto riba 16, 17 y 18 di December durante misa di 
aurora. 

Adress pa condolecia: Savaneta 11-C. 

Nos ta lamenta cu despues di entiero nos no 
por ricibi bishita di condolencia na cas. 

Nos kier a pidi nos disculpa si nos por a lubida un of otro famia den nos 
tristeza 

AD PATRES 

f u n e r a 1 h 


van Rensselaerstraat 2 
San Nicolas - Aruba 
E-mail: adpatrcs@setarn&t.aw 

“Señor ta mi wardador, 
mi’n tin falta di nada; 
den cunucu di yerba berde 
E ta ponemi sosega.” 

Cu inmenso dolor na nos curazon nos ta participa 
fayecimento di: 


o m e 

TeL: (294) 584-2299 
584-8413 
Fax:(297)584-2266 


Ps. 23 vers. 1 y 2 



a. Jacienta Eliza Duijm-Maria 

Mihor conoci como: “Lies” *6 November 1956 
+14 December 2007 

Na nomber di su esposo: Raymond Phillip Duijm 
Su yiunan: Rudolf y Vania Duijm 

Elisa Duijm y Joshua Campbell 
Su mama: Ana Maria Wouter 

Su rumannan: Ali y Elba Maria y yiunan 

Esther y Maiky Yarzagaray y yiunan na Hulanda 
Chucho y Marcia Maria y yiunan na Hulanda 
Sorayda y Oliverio Wouter y yiunan 
Nathalio y Susette Maria y yiunan 
Suegronan: Cleana y Juan Augustin (Shon Tin) Pietersz 

Madrina: Chitana Schwengle 

Mima Arends 

Tanta y omonan: Chitana Wouter y famia 
Silva Wouter y famia 
Ramira Wouter y famia 
Crismo Carolina y famia 
Kitho Maria y famia 
Joseph Schwengle y famia 
Olga Fradle-Schwengle y famia 
Carmen Schwengle y famia 
Chichi v/d Linden-Schwengle y famia 
Isarda Koolman-Schwengle y famia 
Tanta stima: Ramira y Lee 

Bisiña stima: Wawa y Mena Kearsenhout 

Comer y comper y amigonan na Colombia, Bogota 
Dr. y amigo stima: Dr. Vallejo 

Y tambe na tur: tanta, omo, sobrino, sobrina, primo, prima, swa, 
cuña, Iha, 

collega, excollega, amigo y amiganan. 

Famia: Duijm, Maria, Wouter, Pietersz, Wever, Campbell, 

Yarzagaray, 

Noguera, Paskel, de Cuba, Schwengle, carolina, v/d Linden, Refunjol, 
Koolman, Kock, Kearsenhout, van Eenennamen, Fun, Thijsen, 
Werleman, 

Busby, Kumar, Hiershveld, Bislick, Arends, Solognier, Robles de 
Medina, Soliano, Paesch, Cristiaans, Larmonie, de Kort y Ras. 

Ta invita tur amigo, bisiña y conocirnan pa asisti na e acto di 
entiero cual ta tuma lugar 

Diaranzon 19 di December pa 4’or di atardi na misa Sagrado 
Curazon na Savaneta y después saliendo pa santana Catolico na 
Savaneta. 

E restonan mortal di Lies lo ta reposa for di 2’or di atardi den 
misa Sagrado Curazon na Savaneta 

Si pa motibo di tristesa nos a lubida di menshona algun persona nos ta 
pidi nos sincero disculpa. 

Adres pa condolencia: Savaneta #174 

Dialuna 17 y Diamars 18 di December 2007. 
Di: 7’or pm pa 9’or pm 

Nos ta lamenta cu después di entiero nos no por ricibi bishita di 
condolencia na cas 

Concierto di Reino bibo riba internet 


AWE, diasabra anochi, 15 di 
december, por sigui Concierto 
di Reino via internet. Esnan 
interesa por mira e concierto 

riba www.koninkrijkscon- 

cert.nl, www.minbzk.nl y 

www.nijmegen.nl . E conci- 
erto ta cuminsa 8’or y ta tuma 
lugá den sala di concierto De 
Vereeniging na Nijmegen. 
Ministerio di Interior y Rela- 
cionnan den Reino ta encarga 
cu organisacion di e Concierto 
di Reino, hunto cu ciudat an- 
fitrion Nijmegen. Secretario di 
Estado AnkBijleveld (Relacion 
den Reino) y alcalde Thom de 
Graaf lo yama e huepednan. 
Prof. Mr. Pieter van Vollen- 


hoven ta un di e huspednan 
cu lo asisti na e Concierto di 
Reino. 

Durante e concierto lo tin 
actuacion di varios artista di 
tur skina di Reino, for di Ma- 
thilde Santing y Stevie Ann te 
Edjean Semeleer y The Mighty 
Dow. Tambe lo tin actaucion di 
nuebe hoben di New Arts Col- 
lege, un proyecto na Nijmegen 
pa hobennan menos privilegia 
siña y traha. Intencion di e 
concierto ta pa mustra e di- 
versidad cultural y asina con- 
tribui na e solidaridad entre 
Hulanda, Antiyas Hulandes 
y Aruba. E presentacion ta na 
encargo di Antje Monteiro. 

Tur aña riba Dia di Reino ta 
conmemora cu dia 15 di de- 


cember 1954 Reina Juliana 
a proclama Statuut di Reino 
Hulandes, den cual a regla e 
relacion entre Hulanda, Anti- 
yas Hulandes y Aruba. For di 
e tempo ey 15 di december ta 
Dia di Reino of Dia di Statuut. 
Na Hulanda for di 2005 ta 
duna realce na e dia aki pa me- 
dio di e Concierto di Reino. 

Nijmegen ta e tercer ciudat 
cu tin honor di sirbi komo 
anfitrion pa Dia di Reino. Den 
pasado a tene e Concierto di 
Reino na Dordrecht y Amers- 
foort. Nijmegen tin mas cu dos 
mil conciudadano di origen 
antiano y arubiano. Na Hulan- 
da tin casi 130.000 antiano y 
arubano ta biba. Como ciudad 
anfitrion Nijmegen a reservá 


300 luga pa habitantenan di 
Nijmegen di origen antiano y 
arubiano, y 50 pa habitante- 
nan di Nijmegen cu a acudi pa 
esei despues di un anuncio den 
medionan local. 

Tambe Tele Aruba y Tele Cura- 
çao lo transmiti e concierto y 
lo tin un resumen na BVN TV 
di Servicio Mundial. 


Ta Bende 


Un cas den bon 
condicion na 
Savaneta.Pa mas 
informacion Jama 
cell: 5948156 


Cera conoci cu OCAF 


OCAF ta un initiativa di e Ministerio di Asuntonan Social pa 
crea un organo cu primeramente por duna sosten ariba tereno 
di administracion na organisacionan cu ta operando den sec- 
tor social. Na prome instante pa e organisacionan cu ta haya 
subsidio y despues di medio 2008 pa tur organisacionan den 
sector social. 

Aruba Management Training Institute (AMTI), bao liderazgo di 
sr. Roy Mezas, ta maneha e projecto aki. 

E intencion ta cu den un termino corto OCAF mester bira un 
organo independiente y “self supporting” cu por ofrece su ser- 
vicionan na su clientenan (Fundacionan, Centro di Barionan, 
Clubnan Social) na un prijs rasonabel y pagabel pa nan. 

E servicionan cu OCAF ta ofrese actualmente y complementa- 


mente gratis ta: 

Duna conseho y ofrece solucion pa asuntonan administrativo y 
financiero; 

Eventualmente ehecuta e trabao administrativo; 

On the job training; 

Dunamento di cursonan administrativo. 

Duanamento di trainingnan ariba tereno di management di 
NGO’s. 

Software development ariba tereno administrativo. 

Organisa Lecturanan. 

Fungi como un databank y help desk ariba tereno adimistrativo 
pa e sector 

social. 

Actualmente sr. Jose Bastien ta fungi como projectleider di 
OCAF. 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

|Servicio pa Comunidad 

|Telefon di Emergencia 


ladl 

I I 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 

Botica na Warda ■ 

Pabou di Brug: 
Pariba di Brug: 



h Dokter na Warda ■ 

Pabou di Brug: Dr. 

Pariba di Brug: Dr. 

I Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Best Taxi Services 588-3232 


Polis I 


Coop. Ver. Tas 

ATS 

Arugas 


587-5900 

583-5361 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400. fax. (297) 5831444, 
E-mail: mediagroup@setamet.aw. 
CUENTA Dl BANCO: C.M.B. #229- 
82600 BENTA LOSAfl 1.50. 
ABONEMENT Afl.35.00 pa luna 
ORA Dl OFICINA: Dialuna pa Diabiema 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko" Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 















































































AWEMainta I Diasabra 15 di December 2007 


Local 129 


nv 

McCormick 

ta presenta 

■ ■ 

NOS RECETA 


Shrimps Ceviche 


2 lb. di shrimps 
10 lamunchi 
1 promente 
1 siboyo corta fini 
1 thelep di salo 

Pone e shrimps den awa 
herbi, herbe pa 5 minuut 
Sakanan for di awa 
kayente y pone nan fria di 
biaha den awa di ijs 
Pone den un bowl di glas y 
basha e juice di lamunchi 
ariba nane siboyo, pika y 
salo 

Laga e para pa 1 ora 
Otro receta ta: 




B0 CONECCI0N CU M ERCA 

SHOP ONUNE: www.arusamailbox.com 

Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 



EMERGENCY PH0NE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 

Wayaca Clinic: 582 1720 

Weekend emergency: 911 Advise which doctor on call 

Animal Shelter: 582 1623 Lastresort 

Serlimar: 584 5080,584 6152,584 6456 Pick up dead animals 

We save, we care, we educate! 


2 liber di shrimps 

Vi lb. Di siboyo korta 

fini,fini V 2 bt di french 

mostard 

V 2 thelep di salo 

V 2 cup di azeta di olijfi 

V 2 cup di juice di lamunchi 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Yalido pa 15 di December 2007 


PlacaExbanhero 

BankFfepieren 

VUsseleri Cheque 

RasChequeen 

CMerBoekingen 

Berta 

na 

Publico 

USDdlar 

1.77 

1.78 

1.80 

CANDdlar 

174 

1.76 

178 

Engelse Pond Sterling 

3.57 

3.62 

3.68 

ZAteetseFrankperCHF. 100 

156.83 

157.55 

15835 

NedArt Gdden perANG. 100 

9800 

100.00 biljetten 100.20 
chq/aetoeking 100.00 

J apanse yei perj PY. 10.000 

15850 

159.95 

161.55 

EuroperXEU. 100 

259.00 

261.27 

264.00 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


|©>Aries 21 Mrt-20 Apr 

Finanzanan ta debil dus wak bon unda 
bo ta inverti bo placa cash. Bo ta cla pa asumi 
responsabilidadnan nobo y bo experiencianan 
y capacidadnan ta significa cu bo por haci’e. 

iTaUrO 21 Apr-20Mei 



Bo areglonan financiero ta complica y 
bo no ta probechando di e placa. Bo mester 
cambia e cosnan. 


« Geminis 21 Mei- 20 Jun 

Bo ta den un etapa di suerte y ta 
momento pa bende e cosnan cu bo no kier mas 
of haci un oferta riba un cos cu bo lo kier tin. 
Cosnan lo bai manera bo a planea. 



Cancer 21 jun- 20 jui 

Tin un cierto censacion di stagnacion 
den bo plannan profesional cu ta frustrante. 
Ora tur bo esfuerzonan dal contra muraya, ta 
ora di modifica e tacticanan of pidi ayudo. 


£§k Leo 21 Jul - 20 Aug 
liy Basta di rutina, tuma un reces. Ta 
posibel cu lo bo dobla bo resultadonan pa 
sosega e proximo simannan. 


M Virgo 21 Aug - 20 Sep 

Presion di ariba ta bira insostenibel 
y bo ta bai pidi un alto. No desespera, ayudo 
ta na caminda y apoyo planetaria ta birando e 
skina. 


m Libra 21 Sep - 20 Okt 

Bo tin talentonan y independencia. 
Pero bo no por haci tur cos. Tin biaha bo 
mester depende di otronan. Sigura bo mes di 
elegi e persona adecua. 


»Scorpio 21 okt - 20 Nov 

Caminda di bo carera ta parse di ta 
briya liber di obstaculonan, pero bo no por wak 
loke ta sperabo birando e skina. 


Sagitario 21 Nov - 20 Dec 
JU Bo posicion den finanzas ta subi 
solidamente, bo ta ganando den seguridad. Lo 
bo yega na un plataforma ora turcos stabiliza y 
bo poraprecia realmente e libertad nobo aki. 


Capricornio 21 Dec 20 j an 

Tin un hende ta ofrecebo un trato nobo 


cu pormehora considerablemente bo situacion 
economico. E areglo parse di ta confiabel y na 
ordo. 



Aquarius 21 jan -20 Feb 
Tin riesgonan pa asumi, vacilacion ta 
impedibo esaki na mitad di siman, ora bo ta 
dicidi di actua. E lo bale la pena pasobra bo 
a cuminsa progresa y controla tur e puntonan 
los. 


/to Piscis 21 Feb - 20 Mar 

Despues di un etapa di stagnacion of 
di desinteres, un bes mas bo ta riba e caminda 
y bo ta sigui bo rumbo. E biahenan ta wordo 
favoreci. 

Seoul, SUR KOREA: Miembronan di e partido mayoritario den oposicion di Sur Korea “Grand Nacional Party “ (GNP) y e partido 
pro gobierno “United New Democratic Party” (UNDP) ta bringa cu otro rond di e podium den e asamblea nacional na Seoul. E 
pelea a start ora cu miembronan di UNDP a termina un protesta di miembronan di GNP contra un mocion di impeachment. 


EPotretdi Dia 


noticia@awemainta.com 


Nos Mundo Loco 


Ladronnan ta horta 
pia di homber santo 

Un homber santo Indio ta recub- 
rando den un hospital despues cu 
dos homber a corta su pia drechi 
'magico’ e a sali na careda cune. 

Yanadi Kondaiah di 80 aña ta bisa 
cu tur esunnan cu touch su pia lo 
sr cura di cualkier malesa of tin nan 
deseonan realisa. 

Pero e palabranan aki di e Hindu 
a resulta malo pe, despues cu dos 
individuo a hacie burachi cu alcohol 
pa despues corta su pia. 

Polis a bis cu Kondaiah kende ta 
biba na un pueblo serca di e ciudad 
di Tirupati a ser aserca pa e dos 
hombernan cu a pidie yudansa cu 
su podernan magico. 

E sub inspector di polis Pendakanti 
Dastgiri a bisa: “ Nan a hibe na un 
lugar desierto den e afueranan di 
e pueblo. Despues cu e homber a 
tabata bao di e influencia di alcohol, 
nan a corta su pia drechi abao di 
e rudia.” 



Aileen Kelly orguyoso di ta trahando na Aruba Bank 


RECIENTEMENTE coleganan di Aileen Kelly a celebra hunto 
cune e hecho cu e la cumpli 5 aña trahando na Aruba Bank. Aleen 
ta teller na Aruba Bank su branch di Noord. Den un ambiente di 
trabao, su coleganan di Noord branch a recorda e hecho cu 5 


aña ta pasa hopi liher y cu ya Aileen tin 5 aña caba ta brindando e 
mihor servicio cu su sonrisa acostumbra, na Aruba Bank. Pabien 
di parti tur colega y miembronan di Gerencia! 


E victima a ser laga su so ta sangra 
profusamente te ora cu ela ser haya 
pa algun campesino y a ser hiba 
huspital. 

"E ta parce un caso di superstishon. 
E dos personanan a kita e bai cu e 
pia sperando di por beneficia di su 
podernan magico.” 

Sr. Kondaiah a bisa di no por com- 
pronde e motibo di e hombernan di 
kita y bai cu su pia. 

"Ami semper tabata bon cu mi pro- 
himonan y a yuda tur cu a bin serca 
mi. Awor pakiko esaki a pasa cumi?” 
ela puntra. 

Cultura Ful Suave 
Nos pasado, presente y futuro 



E logo di aña di cultura ta 
deriva di e citacion interna- 
cionalmente usa di Mohandas 
‘Mahatma’ Ghandi: “I do not 
want my house to be walled on 
all sides and my windows to be 
stuffed. I want the cultures of 
all the lands to be blown about 
my house as freely as possible. 
But I refuse to be blown off my 
feet by any”. 

For di e texto aki a scohe pa usa 
e asina yama porta di “saya cu 
djeki”, cu ta tipifica e portanan 
di e casnan tipico di antes. Esaki 
ta identifica un “bentana” cu ta 
tipico di nos arquitectura tradi- 
cional. A habri e porta parti 
ariba pa figura cu nos “bentana” 
ta hancho habri pa biento di 
tur skina di mundo drenta 
pasa den nos cas. E biento ta 
keda refleha den e strepinan di 
diferente color simbolizando e 


movecion di niento for di e cu- 
ater skinanan di mundo. E parti 
abao di e porta ta sera. Esaki ta 
simboliza e certeza pa mantene 
un parti di nos pais cerca pa 
tur loke ta trata di benta “nos 
propio cultura” abao. 

E concepto aki ta dereiva for di e 
creencia di wanta “mal spirito” 
pafor di bo cas. Nos bieunan tin 
e custumber di ricibi un bishita 
na porta. Na momento cu nan ta 
sigur cu e bishitante no tin “un 
mal spirito” cune, nan ta habri 
e porta parti abao y invita e per- 
sona pa drenta. Di otro forma e 
persona ta keda para pafor. 

A usa e slogan en combinacion 
cu e logo. E logo ta identifica 
cu nos ta habri porta di nos cas 
Aruba pa ricibi y respeta cultura 
di diferente nacion, pero nos ta 
exihi na mes momento tambe 
pa tur cultura respeta y cuida 


nos propio cultura. 

E slogan di Aña di Cultura ta 
combina un frase cu ta yama 
atencion, cu un frase cu ta duna 
splicacion. A scohe e promer 
frase: “Cultura...ful suave” 
primordialmente pa capta aten- 
cion di hubentud. E di dos frase: 
“Nos pasado, presente y futuro”, 
ta bisa algo di e palabra cultura. 
A trata di usa e texto mas cortico 
posibel. E combinacion di e dos 
frasenan ta un encuentro di 
“cultura di hubentud” na Aruba 
cu e “cultura di adulto en gen- 
eral”. E promer frase ta referi na 
cultura en general, esta di nos, 
di otro y di den tur sentido. Den 
e di dos frase e palabra “nos” ta 
pone enfasis riba “e cultura di 
Aruba”. E ta referi tanto na e 
cultura di nos antepasadonan, 
como na e cultura di nos awen- 
dia y na e cultura di nos futuro 


generacion. 

Minister di Cultura a aserca un 
grupo selecta di hende for di 
tur departamentonan cu ta cai 
bao di su ministerio pa entrega 
un proposicion pa un slogan pa 
Aña di Cultura. Tambe a aserca 
otro instancia y departamento 
di gobierno pa yuda pensa riba 
un slogan. En total a ricibi 199 
frase, 22 mensahe consistiendo 
di mas di un frase y 3 statement. 
Entre otro a ricibi e declaracion 
di Betico Croes na 1983 despues 
cu el a bin di un conferencia di 
mesa rondo pa discuti e futuro 
estado estatal pa Aruba. For di 
tur texto ricibi Chucho Hoek, 
director di Scol di Musica Rufo 


Wever, a scohe e siguiente le- 
tranan pa compone un jingle pa 
Aña di Cultura: 

Cultura.. .ful suave 

Cultura ta un pueblo su identi- 
dad, E creacion di un comuni- 
dad. (Wals) 

Ta nos tradicion, educacion y 
comportacion.Siña apreci’e, 
respet’ey conoc’e. 

Conserv’e. Engrandec’e 
(Dansa) 

Cultura ta nos pasado, presente 
y futuro. 

E ta yena Aruba cu hopi or- 
guyo. 

Cultura.. .full suave. 


Ley di creche ta na gobierno desde 1998, segun Monica Arends-Kock 


RECIENTEMENTE parla- 
mentario Monica Kock por 
a lesa un remetido di señora 
Mercedes Abdul. SeñoraAbdul 
a trese dilanti pa MPA tambe 
boga pa e ley pa e crechenan 
drenta na vigor. E ley aki ta hopi 
importante pasobra e lo pone e 
requesitonan y reglamentonan 
pa e crechenan na Aruba cu nan 
tin cu cumpli cu ne pa por duna 
e cuido na nos muchanan chiq- 
uito. Esaki ta manera señora 
Abdul a trece dilanti masha 
importante, pasobra ora un 
mayor ta laga su yiu chiquito 
na un creche e mayor ta confia 
cu su yiu ta na un lugar ‘safe”. 
E mayor ta confia cu nada lo 
pasa cu su yiu y ta confia cu e 
persona cu ta keda encarga cu 
e yiu sa con pa cuida e yiu. E 
mayor mag di exigi esaki mi- 
rando cu e mayor ta paga pa e 
cuido aki. 

Na Aruba varios biaha tabatin 
keho riba e cuido cu ta wordu 
duna dor di cierto crechenan. 
Dor cu no tin ningun regla- 
mento of control e mayor no sa 
si e creche ta haci un bon cuido. 
Mas tanto e mayor ta tende di 


otro mayor y ta tuma e decision 
asina unda e lo laga su yiu. E 
mayor mes no por bai e creche 
controla pasobra e mayor tin cu 
traha. Mirando cu un mucha cu 
ta bai creche no por defende su 
mes y ta masha vulnerabel e ley 
pa reglamenta di e cuido den e 
crechenan ta un necesidad. 
Ora busca e informacion na 
parlamento ta resulta cu, mas 
straño cu e ta sona, cu e ley di 
kindercentra a wordo entrega 
na december 1995 cu tabata 
un ley di iniciativa di e Vaste 
Commissie Welzijn y tur e parti- 
donan den parlamento e tempo 
ei, cu ta AVP-MEP-OLA. E ley di 
iniciativa a wordo trata y apro- 
ba na parlamento caba na aña 
1998. Ora a aproba e ley, e ley 
a wordo manda pa por wordu 
“bekrachtigt”. Pero parce cu 
esaki nunca a pasa. Kier men e 
ley ta completamente cla caba 
desde 1998 y ta pega na gober- 
nador/gobierno/minister desde 
aña 1998. Otro aña ta bai ta 10 
aña cu e ley a wordo aproba 
dor di parlamento pero no a 
wordo ehecuta. Asina por wak 
cu ta gobierno mes ta wanta 


e publicacion di e ley. Dicon e 
ley a keda wanta asina largo ta 
e pregunta cu MPA lo haci na 
Minister Lopez-Tromp. MPA lo 
sigui boga pa e ley aki drenta 
na vigor mas liher posibel pa 
asina garantisa e cuido di nos 
muchanan mas chiquito. E ley 
lo duna tranquilidad na e mayor 
ora e bai trabao. 

Varios biaha MPA a puntra 
Minister Lopez-Tromp tocante 
e ley aki. MPA a puntra con ta 
para cu e ley. Recientemente 
atrobe a haci e pregunta aki 
na Minister Lopez-Tromp ora a 
ricibi e presupuesto di Minister 
Lopez-Tromp. E contesta di e 
Minister ta cu e ta trahando un 
concepto di ley di Kinderopvang 
y e lo ker haci cambio den e ley 
y ta wardando riba e conseho 
di Departamento di Finansas. 
Despues e lo manda e concepto 
di ley pa parlamento. Kier men 
Minister Lopez-Tromp ta trah- 
ando un ley nobo. 

MPA durante e tratamento di e 
presupuesto di Minister Lopez- 
Tromp lo puntra splicacion 
tocante e ley y lo pone enfasis 


pa e ley pa crechenan lo drenta na vigor mas lihe posibel. 


T*b AD PATRES 

San Nicolas - Aruba 584-8413 

E-mail: adpatres(« setarnet.a» I a\: (297)584-2266 

“The Lord is my shepperd 
I shall not want 
He maketh me to lie down 
in green pastures” Psalm 23 vers.1.2 

With deep sympathy we announce 
the passing away of: 

Virginia Josephine 
Hanley 

Left to mourn are her: 

Brother: James Hanley & family 
Sister: Victoria Hanley 
Brother: Victor Hanley & family 
Nieces & nephews: Candy Feliciano Jr. 

Carline, Taylaure, Junior, Roland, Cindy Vrolijk 
Sister in law: Maria Hercule 
Cousins: Francis Ramou & family 

Florentine Manwell & family in St. Maarten 
Meyers family in St. Maarten 
Hanley family in Curacao 

She was related to fam.: Hanley, Peters, Dunker and Gibbs in 
Aruba, Curacao & Sint Maarten 
Date and place of funeral will be announced later. 

We regret we can’t accept condolences at home 

UN di e gruponan cu a sostene 
e hoben artista Arubiano, Omar 
Kock ta Grupo San Dominico di 
Noord. Y nan a haci esaki tambe 
durante e reciente concierto di 
violin cu Omar Kock a duna den 
Cas di Cultura, cu tabata masha 
bon bishita.Den e concierto 
aki Omar Kock a laga nos sinti 
cu ta den cielo nos ta, sigur na 
momento cu Omar Kock a toca 
su violin. Omar Kock su deseo 
ta pa bira un maestro di violin 
pa di e manera aki yuda nos 
muchanan di Aruba progresa 
riba e instrumento asina dificil 


pa domina cu ta e "violin" y UN- 
OCA a mira e talento di e hoben 
aki y ta sostene e projecto aki 
cu ta di un hoben dedica na su 
estudio y su viool cu ta su mihor 
amigo.Omar Kock ta hayando 
les riba un nivel avansa for di 
e virtuoso Venezolano sr. Si- 
mon Gollo y ta progresando cu 
hopi velocidad.Tambe e hoben 
Arubiano ta hayando les for di 
maestra sra. Hester Mathijze 
na Scol di Musica Rufo Wever. 
Tambe sra. Mayra Kock-Garrido 
ta dunando Omar Kock les di 
solfeo p’asina yuda den su for- 


macion musical. 

Awe nos mester bisa cu Grupo 
San Dominico por mira atrás 
riba un éxito rotundo cu e 
concierto aki di Omar Kock, cu 
ta dedica na Pasco y manera 
menciona a laga nos sinti nos 
den cielo, cu un ambiente an- 
gelical, caminda e hoben aki a 
demostra su talentonan riba su 
violin, sostene pa orkesta y coro 
renombra di Venezuela. 

Un biaha mas, Omar Kock, 
masha pabien y tur clase di 
éxito pa futuro y cu bo deseonan 
ser cumpli. 












